**` Pirkimo sutartis [CPO LT pirkimo numeris]**

[UŽSAKOVO pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė ir pareigos)

(toliau – UŽSAKOVAS), ir

[TIEKĖJO pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė ir pareigos)

(toliau – TIEKĖJAS),

toliau kartu vadinami Šalimis, vadovaudamiesi dinaminės pirkimo sistemos „Daugiabučių namų atnaujinimo (modernizavimo) rangos darbų be/su projektavimu užsakymai per CPO LT elektroninį katalogą“ Nr. **[...]** pagrinduįvykusiu rangos darbų su projektavimo paslaugomis konkrečiu pirkimu, sudarome šią statybos rangos darbų sutartį (toliau – Pirkimo sutartis):

**1. Bendrosios nuostatos**

## 1.1.Pirkimo sutartyje naudojamos sąvokos:

## 1.1.1. CPO LT – Viešoji įstaiga CPO LT, atliekanti prekių, paslaugų ar darbų viešųjų pirkimų procedūras kitų perkančiųjų organizacijų naudai.

## 1.1.2. Elektroninis katalogas – CPO LT valdoma ir tvarkoma informacinė sistema, kurioje vykdomi užsakymai. Interneto adresas http://www.cpo.lt.

## 1.1.3. Darbai – TIEKĖJO pagal Pirkimo sutartį atliekamos techninio darbo projekto parengimo (įskaitant projekto vykdymo priežiūrą) paslaugos ir statybos rangos darbai, atliekami pagal techninį darbo projektą (priedas Nr. 2).

## 1.1.4. Statybos rangos darbų pradžia – diena, kai TIEKĖJAS gavo visus reikalingus dokumentus (parengtas, suderintas ir UŽSAKOVO patvirtintas techninis darbo projektas, atlikta projekto ekspertizė, išduotas statybą leidžiantis dokumentas, pasirašytas statybvietės perdavimo ir priėmimo aktas) ir UŽSAKOVAS paskiria techninį prižiūrėtoją.

## 1.1.5. Statybos rangos darbų pabaiga – momentas, kai užbaigti visi Pirkimo sutartyje numatyti statybos rangos darbai, ištaisyti defektai, užpildytas statybos darbų žurnalas, pateikti medžiagų sertifikatai ir atitikties deklaracijos, defektų šalinimo užtikrinimas, kita išpildomoji dokumentacija ir pasirašytas atliktų statybos rangos darbų aktas ir TIEKĖJO atliktų statybos rangos darbų perdavimo UŽSAKOVUI aktas bei UŽSAKOVUI perduoti visi statinio statybos užbaigimo procedūrai vykdyti reikalingi dokumentai, kuriuos teisėtai turi saugoti UŽSAKOVAS.

## 1.1.6. Pradinės **Pirkimo** sutarties vertė – Pirkimo sutarties kaina be pridėtinės vertės mokesčio (toliau – PVM), lygi TIEKĖJO pasiūlymo kainai be PVM, nurodytai Pirkimo sutarties priede Nr. 2 už visą perkamų Darbų apimtį.

## 1.1.7. **Pirkimo sutarties kaina** - TIEKĖJUI mokėtina kaina už visus Darbus, lygi TIEKĖJO pasiūlymo kainai su PVM, nurodytai Pirkimo sutarties priede Nr. 2.

1.1.8. **Valstybės paramą administruojanti institucija** – Daugiabučių namų atnaujinimo (modernizavimo) programos įgyvendinimą administruojanti institucija.

1.1.9. **Paraiška** – TIEKĖJO pateikta paraiška CPO LT vykdomam pirkimui Nr. 580201 „Daugiabučių namų atnaujinimo (modernizavimo) rangos darbų be/su projektavimu užsakymai per CPO LT elektroninį katalogą“, kurio metu patikrinta TIEKĖJO (jo pasitelkiamų subtiekėjų ir specialistų) kvalifikacija.

## 1.2. UŽSAKOVAS, sudarydamas Pirkimo sutartį su TIEKĖJU, patvirtina kad turi teisę bei visus reikalingus įgaliojimus sudaryti su TIEKĖJU Pirkimo sutartį dėl Darbų atlikimo trečiųjų asmenų nuosavybėje ir intervencijos į ją tiek, kiek tai yra būtina Darbams atlikti.

**2. Pirkimo sutarties dalykas**

## 2.1. Pirkimo sutartimi TIEKĖJAS įsipareigoja UŽSAKOVUI parengti užsakymo metu UŽSAKOVO pateiktame investicijų plane (suderintame su Valstybės paramą administruojančia institucija, jeigu objektas dalyvauja Lietuvos Respublikos Vyriausybės patvirtintoje daugiabučių namų atnaujinimo (modernizavimo) programoje) bei projektavimo (techninėje) užduotyje nurodytų darbų techninį darbo projektą, įskaitant projektavimo (techninėje) užduotyje ir/ar statybą ir projektavimą reglamentuojančių teisės aktų reikalavimuose nurodytų tyrimų atlikimą, UŽSAKOVUI įgaliojus, privalomųjų projekto rengimo dokumentų gavimą, statybą leidžiančio dokumento gavimą pagal šių paslaugų teikimą reglamentuojančių teisės aktų reikalavimus, vykdyti projekto vykdymo priežiūrą ir savo jėgomis, medžiagomis, rizika bei atsakomybe, pagal parengtą ir su UŽSAKOVU suderintą techninį darbo projektą, atlikti statybos rangos darbus, o UŽSAKOVAS įsipareigoja priimti tinkamai (kokybiškai) atliktus Darbus ir sumokėti už juos Pirkimo sutartyje aptartomis sąlygomis ir tvarka.

## 2.2. Darbų atlikimo vieta – statybos objekto adresas nurodytas Pirkimo sutarties priede Nr. 2.

**3. Pirkimo sutarties kaina**

3.1. Pirkimo sutartis yra fiksuotos kainos kainodaros sutartis, kuomet fiksuota Pirkimo sutarties kaina taikoma visiems perkamiems Darbams.

3.2. UŽSAKOVAS už visą pirkimo dokumentuose ir Pirkimo sutartyje numatytą pirkimo objektą sumoka TIEKĖJO pasiūlyme nurodytą kainą, jeigu faktinis pirkimo dokumentuose ir Pirkimo sutartyje UŽSAKOVO nurodytų darbų kiekis (skaičiuojant pinigine verte) nesiskiria daugiau kaip 15 (penkiolika) procentų, skaičiuojant nuo Pradinės Pirkimo sutarties vertės. Darbai, kurių faktinis kiekis skiriasi daugiau kaip 15 (penkiolika) procentų, skaičiuojant nuo Pradinės Pirkimo sutarties vertės, laikomi Nevykdomais ir/arba Papildomais darbais, tokiu atveju Pirkimo sutarties kaina keičiama 10.1.2. punkte nustatyta tvarka. Nevykdomų arba įsigyjamų Papildomų darbų kainos apskaičiuojamos vadovaujantis Viešųjų pirkimų tarnybos 2017 m. birželio 28 d. įsakymu Nr. 1S-95 patvirtintos Kainodaros taisyklių nustatymo metodikos (aktualia redakcija) 56 punkto nuostatomis. Faktinių Darbų kiekių neatitikimas projektiniams Darbų kiekiams (nustatytiems pateiktame suderintame techniniame darbo projekte) priskiriamas TIEKĖJO rizikai. Jeigu objektas dalyvauja Lietuvos Respublikos Vyriausybės patvirtintoje daugiabučių namų atnaujinimo (modernizavimo) programoje, už Pirkimo sutartyje numatytą pirkimo objektą sumokama tokia tvarka:

3.2.1. Pirkimo sutartyje numatyto pirkimo objekto dalies, kurią sudaro individualios investicijos, kaina perskaičiuojama (didinama ar mažinama), kai ne nuo Šalių priklausančių aplinkybių, dėl kurių racionaliai naudojant Darbų vykdymui skirtas lėšas reikalinga atlikti Pirkimo sutarties pakeitimus dėl statybos darbų, pavyzdžiui, kai paaiškėja, kad kai kurie techniniame darbo projekte numatyti sprendiniai nereikalingi, todėl jų atsisakytina, o atskirais atvejais reikalinga tikslinti tų pačių darbų kiekius juos mažinat (toliau - Nevykdomi darbai), arba paaiškėja poreikis pakeisti techniniame darbo projekte numatytus sprendinius, bei įsigyti papildomus, projekte nenumatytus, tačiau būtinus užbaigti Pirkimo sutartį, darbus o atskirais atvejais reikalinga tikslinti tų pačių darbų kiekius juos didinant (toliau - Papildomi darbai). Nevykdomų arba įsigyjamų Papildomų darbų kainos apskaičiuojamos vadovaujantis Viešųjų pirkimų tarnybos 2017 m. birželio 28 d. įsakymu Nr. 1S-95 patvirtintos Kainodaros taisyklių nustatymo metodikos (aktualia redakcija) 56 punkto nuostatomis, Pirkimo sutarties kaina keičiama 10.1.2. punkte nustatyta tvarka.

3.2.2. UŽSAKOVAS už visą pirkimo dokumentuose ir Pirkimo sutartyje numatyto pirkimo objekto dalį, kurią sudaro bendrojo naudojimo investicijos, sumoka TIEKĖJO pasiūlyme nurodytą kainą, jeigu faktinis pirkimo dokumentuose ir Pirkimo sutartyje UŽSAKOVO nurodytų darbų kiekis (skaičiuojant pinigine verte) nesiskiria daugiau kaip 15 (penkiolika) procentų, skaičiuojant nuo Pradinės Pirkimo sutarties vertės. Darbai, kurių faktinis kiekis skiriasi daugiau kaip 15 (penkiolika) procentų, skaičiuojant nuo Pradinės Pirkimo sutarties vertės, laikomi Nevykdomais ir/arba Papildomais darbais. Nevykdomų arba įsigyjamų Papildomų darbų kainos apskaičiuojamos vadovaujantis Viešųjų pirkimų tarnybos 2017 m. birželio 28 d. įsakymu Nr. 1S-95 patvirtintos Kainodaros taisyklių nustatymo metodikos (aktualia redakcija) 56 punkto nuostatomis, Pirkimo sutarties kaina keičiama 10.1.2. punkte nustatyta tvarka.

3.2.3. Faktinių Darbų kiekių neatitikimas projektiniams Darbų kiekiams (nustatytiems pateiktame suderintame techniniame darbo projekte) priskiriamas TIEKĖJO rizikai.

3.3. Į Pirkimo sutarties kainą įeina išlaidos, susijusios su techninio darbo projekto parengimu (įskaitant reikalingų leidimų ir sutikimų gavimą bei projekto vykdymo priežiūrą), darbo jėgos, mechanizmų ir medžiagų kaina, mokesčiai, draudimo, transportavimo, techninės dokumentacijos statybos užbaigimo komisijai parengimo išlaidos (išpildomoji dokumentacija ir (ar) kiti reikiami dokumentai) ir visos kitos, TIEKĖJUI pagal Lietuvos Respublikos įstatymus ir kitus teisės aktus bei Pirkimo sutartį priklausančios išlaidos. Pirkimo sutarties kaina apima ir tuos darbus, kurie nors ir nebuvo tiesiogiai nustatyti pirkimo dokumentuose ir Pirkimo sutartyje, bet yra būtini Pirkimo sutarčiai įvykdyti, o TIEKĖJAS turėjo ir galėjo juos numatyti ir įvertinti dar iki pasiūlymų pateikimo termino pabaigos.

3.4. Į Pirkimo sutarties kainą įtrauktas visas už Darbus numatytas užmokestis ir TIEKĖJAS neturi teisės reikalauti padengti jokių išlaidų, viršijančių Pirkimo sutarties kainą, jeigu dėl to nebuvo atskiro rašytinio Šalių susitarimo.

3.5. PVM mokamas pagal galiojančius Lietuvos Respublikos teisės aktus bei tarptautinius susitarimus, susijusius su Pirkimo sutarties vykdymu.

3.6. Pirkimo sutarties vykdymo laikotarpiu Pirkimo sutarties kaina perskaičiuojama (didinama ar mažinama) pasikeitus (padidėjus ar sumažėjus) PVM tarifui. Raštiškai patvirtinus UŽSAKOVUI bei TIEKĖJUI ir ne vėliau kaip iki atitinkamų Darbų ar jų dalies perdavimo–priėmimo akto pasirašymo dienos, perskaičiuojami tik tų Darbų kaina, kuriems turėjo įtakos pasikeitęs PVM tarifas ir tik pasikeitusio mokesčio dydžiu.

3.7. Pirkimo sutarties kainos perskaičiavimą dėl pasikeitusio (padidėjusio ar sumažėjusio) PVM tarifo inicijuoja TIEKĖJAS, kreipdamasis į UŽSAKOVĄ raštu, pateikdamas konkrečius skaičiavimus dėl pasikeitusio mokesčio tarifo įtakos Pirkimo sutarties kainai. UŽSAKOVAS taip pat turi teisę inicijuoti Pirkimo sutarties kainos perskaičiavimą dėl pasikeitusio (padidėjusio ar sumažėjusio) PVM tarifo.

3.8. Pirkimo sutarties kainos perskaičiavimas įforminamas Šalių pasirašomu susitarimu, kuriame užfiksuojama perskaičiuota Pirkimo sutarties kaina ir šio perskaičiavimo įsigaliojimo sąlygos.

3.9. Pirkimo sutarties kainos ir Pradinės Pirkimo sutarties vertės perskaičiavimas dėl kitų mokesčių pasikeitimo nebus atliekamas.

3.10. Pirkimo sutarties vykdymo laikotarpiu (jei Pirkimo sutarties galiojimas kartu su pratęsimu yra ilgesnis nei 6 (šeši) mėnesiai) Pirkimo sutarties kaina gali būti peržiūrima dėl kainų lygio pokyčio bet kurios iš Šalių rašytiniu prašymu tokia tvarka:

3.10.1. Peržiūros momentas yra Pirkimo sutarties prašymo kitai Šaliai peržiūrėti Pirkimo sutarties kainą gavimo diena.

3.10.2. Gali būti perskaičiuojamos TIEKĖJUI mokėtinos sumos tik už statybos rangos darbus, o už kitus, nei statybos rangos darbai, Darbus (projektavimo paslaugas ir pan.) mokėtinos sumos negali būti perskaičiuojamos.

3.10.3. TIEKĖJUI mokėtinos sumos už statybos rangos darbus gali būti perskaičiuojamos, jeigu Valstybės duomenų agentūros (www.stat.gov.lt) kas mėnesį skelbiamo pastatų remonto sąnaudų elementų kainų indekso reikšmė pakinta daugiau kaip 0,05 per bet kurį statybos rangos darbų vykdymo laikotarpį.

3.10.4. Indeksas, nurodytas 3.10.3 punkte, toliau vadinamas Indeksu.

3.10.5. Sutarties kaina perskaičiuojama dėl Indekso pokyčio, pagal Pirkimo sutartį neišpirktų statybos rangos darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:

K = IPb / IPr

Kur:

K – Indekso pokyčio koeficientas;

IPr – Indekso reikšmė laikotarpio pradžioje;

IPb – Indekso reikšmė laikotarpio pabaigoje;

Laikotarpis yra bet koks laikotarpis, kurio pradžia yra ne ankstesnė negu Pirkimo sutarties įsigaliojimo diena, pabaiga ne vėlesnė negu paskutiniojo atliktų statybos rangos darbų akto pagal Pirkimo sutartį sudarymo diena, atsižvelgiant į perskaičiavimo atlikimo peržiūros momento laikotarpį. Vėlesnis kainų perskaičiavimas negali apimti laikotarpio, už kurį jau buvo atliktas perskaičiavimas

3.10.6. Šalys privalo sudaryti raštišką susitarimą dėl kainos perskaičiavimo per 15 darbo dienų nuo Šalies prašymo kitai Šaliai perskaičiuoti kainą pateikimo dienos. Šalys privalo susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą, perskaičiuotą Pradinės sutarties vertę, perskaičiuotą Pirkimo sutarties įvykdymo užtikrinimo sumą, perskaičiuotą Statybos darbų ir Rangovo civilinės atsakomybės privalomojo draudimo sumą (šios sumos turi būti padauginamos iš Indekso pokyčio koeficiento) bei kitą perskaičiavimui reikšmingą informaciją.

3.10.7. Po to, kai Šalys sudaro susitarimą dėl kainos perskaičiavimo, perskaičiuotoji kaina taikoma statybos rangos darbams, kurie yra įtraukiami į atliktų statybos rangos darbų Aktus (kaip per ataskaitinį laikotarpį atlikti statybos rangos darbai), TIEKĖJO pateikiamus po Šalies prašymo kitai Šaliai perskaičiuoti kainą pateikimo. Jeigu dėl susitarimo sudarymui reikalingo laiko gali vėluoti atliktų statybos rangos darbų aktų pateikimas, TIEKĖJAS turi teisę arba (a) pateikti atliktų statybos rangos darbų aktą su neperskaičiuotomis kainomis ir perskaičiavimą atlikti kitame atliktų statybos rangos darbų akte, arba (b) sustabdyti atliktų statybos rangos darbų akto pateikimą iki bus perskaičiuotos kainos.

3.10.8. Pirmoji Pirkimo sutarties kainos peržiūra gali būti atliekama ne anksčiau nei po 6 mėnesių po Pirkimo sutarties įsigaliojimo ir po to Pirkimo sutarties kaina gali būti peržiūrima ne dažniau negu kas 6 mėnesius.

3.10.9. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

3.10.10. Jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, uždelstų Statybos darbų kaina (įkainiai) neperskaičiuojama dėl kainų lygio kilimo (kai Indekso pokyčio koeficientas yra didesnis nei 1,05), bet turi būti perskaičiuojama dėl kainų lygio kritimo (kai Indekso pokyčio koeficientas yra mažesnis nei 0,95).

3.10.11. Jeigu objektas dalyvauja Lietuvos Respublikos Vyriausybės patvirtintoje daugiabučių namų atnaujinimo (modernizavimo) programoje ir preliminariai atlikus Pirkimo sutarties šiame punkte numatytą perskaičiavimą Darbų suma viršija investicijų plane ir Valstybės paramos daugiabučiams namams atnaujinti (modernizuoti) teikimo sutartyje numatytą Darbų sumą, kainos perskaičiavimas priimamas butų ir kitų patalpų savininkų priimto daugumos sprendimo pagrindu. Tokiu atveju, pirkimo sutarties 3.10.6. punkte nurodytas terminas gali būti pratęstas TIEKĖJUI ir UŽSAKOVUI raštu susiderinus priežastis, dėl kurių susitarimas negali būti pasirašytas per 15 d.d.

**4. Pirkimo sutarties Darbų atlikimo terminai**

4.1. Darbai turi būti atlikti per [skaičius] mėnesių nuo Pirkimo sutarties įsigaliojimo dienos.

## 4.2. Darbų atlikimo terminas, numatytas Pirkimo sutarties 4.1 punkte, raštišku Šalių susitarimu gali būti pratęsiamas ir (ar) Darbų vykdymas sustabdomas esant ne nuo TIEKĖJO priklausančioms aplinkybėms, dėl kurių negalėjo būti atliekami Darbai, terminui, kol išnyks šios aplinkybės. Darbų atlikimo termino pratęsimas ir (ar) sustabdymas galimas esant bent vienam iš šių atvejų:

## 4.2.1. UŽSAKOVAS nevykdo ir (ar) netinkamai vykdo Pirkimo sutartimi jam nustatytus įsipareigojimus (kaip numatyta Pirkimo sutarties 8.2.1, 8.2.2, 8.2.3, 8.2.6, 8.2.7 ir 8.2.8 punktuose) ir todėl TIEKĖJAS negali vykdyti Darbų iš dalies arba pilnai arba

## 4.2.2. UŽSAKOVO TIEKĖJUI pateikiami nurodymai turi įtakos TIEKĖJO Darbų atlikimo terminams, kai siekiama apginti trečiųjų asmenų ir (ar) pastato savininkų ir (ar) naudotojų teisėtus interesus, įvykus inžinerinių tinklų avarijai, iškilus grėsmei pastato savininkams ir (ar) naudotojams ir pastato namo konstrukcijai (-oms), arba

## 4.2.3. išskirtinai nepalankios klimato sąlygos technologiniam procesui vykdyti (išskirtinai nepalankiomis sąlygomis nelaikomos tokios klimatinės sąlygos, kurių galima tikėtis pagal vietos klimatines sąlygas), arba

## 4.2.4. valstybės ir savivaldos institucijų veiksmai arba bet koks uždelsimas, kliūtys arba trukdymai, sukelti arba priskirtini UŽSAKOVUI ir (arba) UŽSAKOVO samdomiems tretiesiems asmenims TIEKĖJUI trukdo laiku atlikti Darbus, arba

4.2.5. įsigyjami Papildomi Darbai (papildomos projektavimo paslaugos, papildomi statybos darbai), be kurių negalima užbaigti Pirkimo sutarties, arba

4.2.6. statybą leidžiančio dokumento gavimo ir techninio darbo projekto ekspertizės atlikimo laikotarpiui:

4.2.6.1. statybą leidžiančio dokumento gavimo trukmė ir techninio darbo projekto ekspertizės atlikimo trukmė į Paslaugų trukmę neįskaičiuojamos.

4.2.6.2. statybą leidžiančio dokumento gavimo trukmė skaičiuojama nuo dienos, kai savivaldybės administracijos įgaliotas valstybės tarnautojas IS „Infostatyba“ prašymą pažymi kaip priimtą, iki dienos, kai prašymo pateikėjas automatiškai informuojamas Statybos įstatymo nustatyta tvarka. Atitinkamai, gavus statinio objektą tikrinusių subjektų nepritarimų statinio projektui, nepritarimų/pastabų taisymas ir pakartotinis teikimas turi būti atliktas ne vėliau, kaip per 20 (dvidešimt) dienų, jei nepritarimai/pastabos yra dėl statinio objekto techninio projekto netikslumų. Jei nepritarimai kilę dėl trūkumų Užsakovo pateiktuose dokumentuose, pakartotinis teikimas turi būti atliktas per 3 (tris) darbo dienas Užsakovui perdavus reikalaujamus dokumentus Tiekėjui.

## 4.2.6.3. projekto ekspertizės trukmė skaičiuojama nuo dienos, kai TIEKĖJAS perdavė parengtą pilną techninį darbo projektą, kurio sprendiniams UŽSAKOVO pritarta, Užsakovui ekspertizei atlikti iki ekspertizės išvados, kad techninį darbo projektą rekomenduojama tvirtinti ar jam pritarti, gavimo dienos. Techninio darbo projekto pataisymas pagal ekspertizės privalomąsias pastabas ir ekspertizės išvados, kad atitinkamą projektą rekomenduojama tvirtinti ar jam pritarti, gavimas turi būti atliktas ne vėliau, kaip per 20 (dvidešimt) dienų. Į šį terminą neskaičiuojamas laikas, kol gaunami papildomi ekspertizės paslaugų tiekėjo pareikalauti dokumentai, kuriuos gali pateikti tik UŽSAKOVAS.

## 4.4.3. Jeigu TIEKĖJAS mano, kad atsirado objektyvus pagrindas, numatytas Pirkimo sutarties 4.2 punkte, pratęsti ir (ar) stabdyti Darbų atlikimo terminą, tai TIEKĖJAS privalo raštu per 2 darbo dienas nuo įvykio ar aplinkybių atsiradimo pranešti UŽSAKOVUI, nurodydamas įvykį arba aplinkybes, dėl ko TIEKĖJAS negali vykdyti ar tinkamai vykdyti Darbų pagal Pirkimo sutartį.

## 4.4. Darbus TIEKĖJAS vykdo pagal Kalendorinį darbų vykdymo grafiką (priedas Nr. 5), kuris gali būti Šalių raštišku susitarimu detalizuojamas.

## 4.5. Darbų atlikimo termino pratęsimas ir (ar) sustabdymas nustatomas UŽSAKOVO ir TIEKĖJO rašytiniu papildomu susitarimu prie Pirkimo sutarties. Atnaujinant ir (ar) pratęsiantdarbų atlikimo terminą, atitinkamai koreguojamas Kalendorinis darbų vykdymo grafikas.

## 4.6. Iki statybos rangos darbų pradžios TIEKĖJAS privalo parengti visus statybos rangos darbų atlikimui reikalingus dokumentus (statinio techninį darbo projektą, lokalines sąmatas, kuriose numatytos sumos atitinka Pirkimo sutartyje numatytą statybos rangos darbų kainą ir kitus reikalingus dokumentus) ir tinkamai pasirengti statybos rangos darbų atlikimui.

## 4.7. Pastebėtų Darbų trūkumų ar defektų šalinimas neprailgina Pirkimo sutartyje nustatyto galutinio Darbų atlikimo termino. Visas pretenzijas UŽSAKOVAS pareiškia Darbų priėmimo ir perdavimo momentu, o jeigu jis to nepadaro, tai vėlesnis UŽSAKOVO papildomų pretenzijų pareiškimas dėl akivaizdžių Darbų trūkumų negali būti priežastis, kuria remiantis UŽSAKOVAS gali atsisakyti priimti Darbus ir (ar) už juos nemokėti.

## 4.8. Bendras pratęsimų ir sustabdymų terminas negali būti ilgesnis kaip 18 mėn.

## 4.9. TIEKĖJAS turi teisę užbaigti Darbus anksčiau sutarto termino.

**5. Atliktų Darbų perdavimo ir priėmimo bei apmokėjimo tvarka**

5.1. TIEKĖJAS privalo perduoti UŽSAKOVUI parengtą ir suderintą techninį darbo projektą STR 1.04.04:2017 „Statinio projektavimas, projekto ekspertizė“ nustatyta tvarka. Atliktų projektavimo paslaugų priėmimas atliekamas pasirašant atliktų paslaugų perdavimo–priėmimo aktą. TIEKĖJAS privalo perleisti UŽSAKOVUI visas autoriaus turtines teises, numatytas Lietuvos Respublikos autorių teisių ir gretutinių teisių įstatyme, į visą projektinę dokumentaciją ir (arba) jos pavienes dalis, suteikiant teisę UŽSAKOVUI disponuoti kūriniais jo nuožiūra ir (arba) kitaip realizuoti turtines teises, įgytas Pirkimo sutarties pagrindu. Šalys nurodo ir susitaria, kad šiame punkte nurodytos autoriaus turtinės teisės bus laikomos perleistomis UŽSAKOVUI, kai atitinkamą projektinę dokumentaciją arba jos dalį TIEKĖJAS perduos UŽSAKOVUI ir UŽSAKOVAS už techninio darbo projekto parengimo paslaugas sumokės Pirkimo sutartyje nustatyta tvarka. TIEKĖJAS nurodo ir patvirtina, kad UŽSAKOVAS neprivalo sumokėti TIEKĖJUI papildomai už šiame punkte nurodytas perleistas autoriaus turtines teises į kūrinius (projektinę dokumentaciją ir pavienes jos dalis). Šiame punkte nurodytas asmeninių turtinių teisių perleidimas neribojamas Lietuvos Respublikos teritorija.

5.2. Statybos rangos darbai pagal Pirkimo sutartį perduodami ir priimami pagal atliktų statybos rangos darbų aktą (-us) (toliau – Aktas). Akto forma pateikiama Pirkimo sutarties priede Nr. 8. Darbų įvykdymo data laikoma data, kai UŽSAKOVAS pasirašo dvišalį Aktą. Akte TIEKĖJAS turi nurodyti darbų pavadinimą (nurodytą suderintame techniniame darbo projekte), įvardinti atliktų darbų procentą bei jų vertę.

5.3. Avanso mokėjimo sąlygos: *(taikoma, kai pasirenkama avansinis mokėjimas arba* [Netaikoma]*).*

5.3.1. TIEKĖJUI paprašius, UŽSAKOVAS statybos rangos darbams sumoka avansą – ne daugiau kaip 30 (trisdešimt) procentų statybos rangos darbų kainos. Dėl avansinio mokėjimo TIEKĖJAS turi teisę kreiptis po techninio darbo projekto parengimo, kai yra gautas statybą leidžiantis dokumentas, pateikdamas avansinio mokėjimo sąskaitą faktūrą ir avansinio mokėjimo grąžinimo garantiją – banko garantiją ar draudimo bendrovės laidavimo raštą, kuriame būtų nurodyta privaloma sąlyga pagal pirmą pareikalavimą (užtikrinimo sąlygos: avanso dydžio užtikrinimo suma; galiojimo laikas - avanso mokėjimo užtikrinimo garantija turi galioti tol, kol bus užskaitytas avansinis mokėjimas; besąlyginis ir neatšaukiamas įsipareigojimas sumokėti užtikrinimo sumą ne ginčo tvarka per nustatytą terminą, gavus pirmą raštišką UŽSAKOVO reikalavimą mokėti, patvirtinantį: a) kad TIEKĖJAS pagal Pirkimo sutarties sąlygas negrąžino avansinio mokėjimo ir b) sumą, kurios TIEKĖJAS negrąžino.). TIEKĖJAS banko garantiją ar draudimo bendrovės laidavimo raštą turi iš anksto suderinti su UŽSAKOVU. UŽSAKOVAS sumoka avansu per 30 darbo dienų nuo avansinio mokėjimo sąskaitos faktūros ir avansinio mokėjimo grąžinimo garantijos gavimo dienos. Šis terminas gali būti pratęstas dėl aplinkybių, susijusių su lengvatinio kreditavimo sutarties tarp UŽSAKOVO ir finansuotojo pasirašymu ir kredito avansui sumokėti suteikimu. Sumokėto avanso suma išskaitoma iš mokėjimo sumos. Tuo atveju, jei Pirkimo sutartis neįvykdyta ar įvykdyta nepilnai, išmokėta ir neužskaityta avanso suma grąžinama UŽSAKOVUI. Jei avanso mokėjimo grąžinimą užtikrinantis bankas ar draudimo bendrovė taptų nemokiu (-ia), paskelbtų apie ketinimą nebevykdyti įsipareigojimų ar iš kitų aplinkybių būtų aišku, jog nebegalės įvykdyti prisiimtų įsipareigojimų, UŽSAKOVAS gali reikalauti, kad TIEKĖJAS pateiktų naują avansinio mokėjimo grąžinimo užtikrinimą, atitinkantį šio punkto reikalavimus;

5.3.2. kai išmokėtas avansas, likusi suma sumokama dalimis, už per vieną mėnesį atliktus statybos rangos darbus, pirmą mokėjimą atliekant už statybos rangos darbus, kurių kainos nepadengia avansinio mokėjimo suma. Kai avansas neišmokamas (TIEKĖJUI nepaprašius ar nepateikus tinkamo avansinio mokėjimo grąžinimo užtikrinimo), už statybos rangos darbus atsiskaitoma nuo pirmo statybos rangos darbų atlikimo mėnesio;

5.4. Tarpiniai atliktų statybos rangos darbų perdavimai ir priėmimai atliekami už statybos rangos darbus, atliktus per vieną mėnesį, o atlikus visus statybos rangos darbus – priduodamas visas užbaigtas atliktų darbų rezultatas. Į Aktus įtraukiamos visos TIEKĖJUI pagal Pirkimo sutarties nuostatas mokėtinos sumos. Aktą pasirašo: iš TIEKĖJO pusės – TIEKĖJO statybos vadovas arba įgaliotas asmuo, o iš UŽSAKOVO pusės – Techninis prižiūrėtojas ir UŽSAKOVO vadovo įgaliotas asmuo. UŽSAKOVAS priimdamas statybos rangos darbus, sprendžia, ar statybos rangos darbai buvo atlikti pagal Pirkimo sutarties sąlygas ir ar atitinka UŽSAKOVO reikalavimus. UŽSAKOVAS neapmoka už papildomus Pirkimo sutartyje nenumatytus statybos rangos darbus, kai dėl jų nebuvo susitarta raštu iš anksto. UŽSAKOVAS neapmoka dėl projektavimo klaidų atsiradusių papildomų Darbų.

5.5. TIEKĖJAS pateikia 2 Aktų egzempliorius UŽSAKOVUI iki einamojo mėnesio paskutinės darbo dienos. UŽSAKOVAS per 5 (penkias) darbo dienas nuo Akto gavimo dienos priima statybos rangos darbus ir pasirašo pateiktus Aktus, tuo pačiu terminu grąžindamas jį TIEKĖJUI, arba tuo pačiu terminu priima neginčijamą atliktų statybos rangos darbų dalį ir pareiškia raštu Pirkimo sutarties nuostatomis pagrįstas pretenzijas dėl netinkamo statybos rangos darbų atlikimo.

5.6. Galutinis statybos rangos darbų perdavimas ir priėmimas atliekamas visiškai užbaigus statybos rangos darbus ir Pirkimo sutartimi bei teisės aktų nustatyta tvarka perdavus techninę – išpildomąją dokumentaciją tokia tvarka:

5.6.1. TIEKĖJAS prieš 10 (dešimt) darbo dienų iki numatomos visų statybos rangos darbų pabaigos raštu praneša UŽSAKOVUI apie pasirengimą galutinai perduoti statybos rangos darbus pateikdamas pasirašytą paskutinį Aktą (toliau – Paskutinis Aktas) ir baigiamąjį TIEKĖJO atliktų statybos rangos darbų perdavimo UŽSAKOVUI aktą (toliau – Baigiamasis aktas).

5.6.2. UŽSAKOVAS organizuoja galutinį statybos rangos darbų priėmimą ne vėliau kaip per 10 (dešimt) darbo dienų nuo TIEKĖJO pranešimo gavimo dienos ir per kitas 5 (penkias) darbo dienas pasirašo Paskutinį Aktą ir Baigiamąjį aktą arba tuo pačiu terminu raštu pareiškia Pirkimo sutarties nuostatomis pagrįstas pretenzijas. Šis terminas iki 10 (dešimt) darbo dienų gali būti atidedamas, jeigu UŽSAKOVAS pagrįstai ir motyvuotai pareikalauja papildomos arba detalizuotos informacijos apie atliktus statybos rangos darbus ar naudotas medžiagas. Ištaisius statybos rangos darbų defektus, statybos rangos darbai nedelsiant pakartotinai pateikiami priimti.

5.6.3. Paskutiniame Akte nurodoma darbų vertė turi būti ne mažesnė, nei 5 (penki) procentai visų Pirkimo sutartyje numatytų statybos rangos darbų kainos. Už darbus, nurodytus Paskutiniame Akte sumokama po Baigiamojo Akto pasirašymo dienos, UŽSAKOVUI gavus Pirkimo sutarties 7.4 punkte nurodytą Defektų ištaisymo garantiniu laikotarpiu užtikrinimą.

5.7. TIEKĖJAS privalo visus statybos rangos darbus, kurie bus paslėpti kitais statybos rangos darbais ir konstrukcijomis (vadinamuosius „paslėptus Darbus“), pateikti UŽSAKOVO priėmimui, įspėjęs jį apie tai mažiausiai prieš dvi darbo dienas, bei tinkamai įforminti paslėptų darbų aktą.

5.8. Jeigu bet kuriuo Pirkimo sutarties vykdymo metu paaiškėja, kad atlikti statybos rangos darbai neatitinka Pirkimo sutartyje ar jos prieduose nustatytų kokybės reikalavimų, naudotos prastesnės kokybės medžiagos, nukrypta nuo techninės specifikacijos ar projekto ir kitų statybos rangos darbų reikalavimų be UŽSAKOVO raštiško sutikimo, tokie atvejai fiksuojami įrašais statybos darbų žurnale bei sudaromas abiejų Šalių pasirašomas nustatytų Statybos defektų aktas. TIEKĖJUI nepagrįstai atsisakius (raštu nepateikus pagrįsto ir motyvuoto atsisakymo) pasirašyti nustatytų Statybos defektų aktą, jis pasirašomas UŽSAKOVO vienašališkai ir įteikiamas TIEKĖJUI pasirašytinai arba išsiunčiamas registruotu paštu. TIEKĖJAS neatsako, jei defektai atsirado dėl neteisingos eksploatacijos, sugadinimo, neteisingų, nuo TIEKĖJO nepriklausančių sprendimų, ar kitų įstatymuose numatytų atsakomybę šalinančių aplinkybių.

5.9. UŽSAKOVAS turi teisę nepasirašyti Aktų ir neatlikti mokėjimų, kol TIEKĖJAS savo sąskaita nepašalina nustatytų Statybos defektų akte nurodytų trūkumų. UŽSAKOVAS turi teisę pareikšti TIEKĖJUI pretenzijas dėl išaiškėjusių atliktų statybos rangos darbų trūkumų, jei būtų nustatyta, kad jie atsirado dėl TIEKĖJO kaltės, taip pat ir pasibaigus Pirkimo sutarties galiojimo laikotarpiui, tačiau tebegaliojant Pirkimo sutartimi nustatytiems atliktų statybos rangos darbų garantiniams laikotarpiams, nurodytiems Pirkimo sutartyje. Tokiu atveju UŽSAKOVAS turi teisę reikalauti, kad TIEKĖJAS ištaisytų nustatytus trūkumus savo sąskaita. Jei TIEKĖJAS per protingą UŽSAKOVO nurodytą terminą nurodytų trūkumų neištaiso arba atsisako juos ištaisyti, UŽSAKOVAS turi teisę reikalauti, kad TIEKĖJAS kompensuotų patirtus nuostolius (įskaitant UŽSAKOVO savo lėšomis įgyvendintų statybos darbų, kuriais ištaisomi nurodyti trūkumai, išlaidas).

5.10. TIEKĖJAS privalo per protingą, su UŽSAKOVU suderintą, laikotarpį pašalinti Statybos užbaigimo komisijos nustatytus trūkumus. Trūkumų ištaisymo laikotarpis su UŽSAKOVU suderinamas atsižvelgiant į Statybos užbaigimo komisijos nustatytą trūkumų ištaisymo laikotarpį ir įforminamas papildomu susitarimu, kuriame nurodami statybos darbai trūkumų pašalinimui ir jų atlikimo laikotarpis.

## 5.11. Sąskaitą faktūrą TIEKĖJAS gali išrašyti tik po to, kai abi šalys pasirašė Aktą (paskutiniam mokėjimui – Paskutinį Aktą, Baigiamąjį aktą ir TIEKĖJUI pateikus Defektų ištaisymo garantiniu laikotarpiu užtikrinimą arba Šalims pasirašius susitarimą kad garantinio laikotarpio prievolių įvykdymo užtikrinimas vykdomas sulaikant 5 (penkis) procentus statybos rangos darbų vertės sumos, kaip numatyta Pirkimo sutarties 7.4.5 punkte). Sąskaitoje faktūroje turi būti nurodytas Pirkimo sutarties ir Akto arba Paskutinio Akto numeris. Prie sąskaitos faktūros turi būti pridėtas abiejų Šalių pasirašytas Aktas (paskutiniam mokėjimui – Paskutinis Aktas ir Baigiamasis aktas) bei kiti pagal Pirkimo sutartį numatyti dokumentai. TIEKĖJAS sąskaitoje faktūroje paskutiniam apmokėjimui turi nurodyti ne mažiau kaip 5 (penkis) procentus visų Pirkimo sutartyje numatytų statybos rangos darbų kainos, ši suma sulaikoma ir sumokama/grąžinama Pirkimo sutarties 5.6.3. ir 7.4.5 punktuose nustatytomis sąlygomis ir tvarka.

5.12. Apmokėjimas už statybos rangos darbus yra vykdomas per 30 (trisdešimt) kalendorinių dienų nuo sąskaitos faktūros pateikimo. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) dienų. Nurodytu atveju ilgesnio apmokėjimo termino taikymo galimybę UŽSAKOVAS įgyja tik tuo atveju, jei jis TIEKĖJUI pateikia įrodymus, patvirtinančius apie finansavimo iš trečiųjų šalių vėlavimą.

5.13. Apmokėjimas už techninio darbo projekto parengimą atliekamas gavus statybą leidžiantį dokumentą ir pasirašius paslaugų perdavimo–priėmimo aktą per 30 (trisdešimt) kalendorinių dienų nuo sąskaitos faktūros pateikimo. Šiame punkte nurodytas mokėjimo terminas susietas su finansavimu, gaunamu iš trečiųjų šalių, gali būti pratęstas, tačiau bet kokiu atveju šis terminas negali viršyti 60 (šešiasdešimt) dienų. Nurodytu atveju ilgesnio apmokėjimo taikymo galimybę UŽSAKOVAS įgyja tik tuo atveju, jei jis TIEKĖJUI pateikia įrodymus patvirtinančius apie finansavimo iš trečiųjų šalių vėlavimą.

5.14. Už projekto vykdymo priežiūros paslaugas UŽSAKOVAS apmoka TIEKĖJUI proporcingai pagal statybos rangos darbų įvykdymą atsiskaitomuoju laikotarpiu, bet ne rečiau kaip kas ketvirtį. Atsiskaitoma pasirašius paslaugų perdavimo–priėmimo aktą per 30 (trisdešimt) kalendorinių dienų nuo sąskaitos faktūros pateikimo. Šiame punkte nurodytas mokėjimo terminas susietas su finansavimu, gaunamu iš trečiųjų šalių, gali būti pratęstas, tačiau bet kokiu atveju šis terminas negali viršyti 60 (šešiasdešimt) dienų. Nurodytu atveju ilgesnio apmokėjimo taikymo galimybę UŽSAKOVAS įgyja tik tuo atveju, jei jis TIEKĖJUI pateikia įrodymus patvirtinančius apie finansavimo iš trečiųjų šalių vėlavimą.

5.15. Tiesioginio atsiskaitymo TIEKĖJO pasitelkiamiems subtiekėjams (subrangovams) galimybės įgyvendinamos šia tvarka:

5.15.1. Subtiekėjas, norėdamas, kad UŽSAKOVAS tiesiogiai atsiskaitytų su juo, pateikia prašymą UŽSAKOVUI ir inicijuoja trišalės sutarties tarp jo, UŽSAKOVO ir TIEKĖJO sudarymą. Sutartis turi būti sudaryta ne vėliau kaip iki pirmojo UŽSAKOVO atsiskaitymo su subtiekėju (subrangovu). Šioje sutartyje nurodoma TIEKĖJO teisė prieštarauti nepagrįstiems mokėjimams, tiesioginio atsiskaitymo su subtiekėju (subrangovu) tvarka, atsižvelgiant į pirkimo dokumentuose ir subtiekimo sutartyje nustatytus reikalavimus. Jeigu objektas dalyvauja Lietuvos Respublikos Vyriausybės patvirtintoje daugiabučių namų atnaujinimo (modernizavimo) programoje, ši trišalė sutartis turi būti suderinta su Valstybės paramą administruojančia institucija.

5.15.2. Subtiekėjas (subrangovas), prieš pateikdamas sąskaitą faktūrą UŽSAKOVUI, turi ją suderinti su TIEKĖJU. Suderinimas laikomas tinkamu, kai subtiekėjo (subrangovo) išrašytą sąskaitą raštu patvirtina atsakingas TIEKĖJO atstovas, kuris yra nurodytas trišalėje sutartyje. UŽSAKOVO atlikti mokėjimai subtiekėjui (subrangovui) pagal jo pateiktas sąskaitas atitinkamai mažina sumą, kurią UŽSAKOVAS turi sumokėti TIEKĖJUI pagal Pirkimo sutarties sąlygas ir tvarką. TIEKĖJAS, išrašydamas ir pateikdamas sąskaitas UŽSAKOVUI, atitinkamai į jas neįtraukia subtiekėjo (subrangovo) tiesiogiai UŽSAKOVUI pateiktų ir TIEKĖJO patvirtintų sąskaitų sumų.

5.15.3. Tiesioginis atsiskaitymas su subtiekėju (subrangovu) neatleidžia TIEKĖJO nuo jo prisiimtų įsipareigojimų pagal sudarytą Pirkimo sutartį. Nepaisant nustatyto galimo tiesioginio atsiskaitymo su subtiekėju (subrangovu), TIEKĖJUI Pirkimo sutartimi numatytos teisės, pareigos ir kiti įsipareigojimai nepereina subtiekėjui (subrangovui).

5.15.4. Atsiskaitymas su subtiekėju (subrangovu) vykdomas per 30 (trisdešimt) kalendorinių dienų nuo tinkamos sąskaitos pateikimo UŽSAKOVUI. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) dienų. Nurodytu atveju ilgesnio apmokėjimo termino taikymo galimybę UŽSAKOVAS įgyja tik tuo atveju, jei jis subtiekėjui (subrangovui) pateikia įrodymus, patvirtinančius apie finansavimo iš trečiųjų šalių vėlavimą.

5.15.5. Atsiskaitymai su subtiekėju atliekami trišalėje sutartyje nustatyta tvarka, atsižvelgiant į Pirkimo sutartyje nustatytą mokėjimo tvarką. Atsiskaitymai su subtiekėju (subrangovu) atliekami trišalėje Sutartyje nustatyta kaina, bet ne didesne, nei nustatyta Pirkimo sutartyje.

5.15.6. Jei dėl tiesioginio atsiskaitymo su subtiekėju (subrangovu) faktiškai nesutampa TIEKĖJO ir subtiekėjo (subrangovo) nurodyti faktiniai kiekiai / apimtys / mokėtinos sumos, rizika prieš UŽSAKOVĄ tenka TIEKĖJUI ir neatitikimai pašalinami TIEKĖJO sąskaita.

5.16. Sąskaita faktūra rengiama vadovaujantis Lietuvos Respublikos pridėtinės vertės mokesčio įstatymo ir jo įgyvendinamųjų teisės aktų nuostatomis.

5.17. Vykdant Pirkimo sutartį, visi Pirkimo sutarties mokėjimų dokumentai (sąskaitos faktūros, įskaitant Aktus, TIEKĖJO atliktų statybos rangos darbų perdavimo UŽSAKOVUI aktus) teikiamos elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos TIEKĖJO pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis. Perkančioji organizacija elektronines sąskaitas faktūras priima ir apdoroja naudodamasi informacinės sistemos „E. sąskaita“ priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus.

# 6. Garantijos ir statybos rangos darbų kokybės užtikrinimas

6.1. Statiniui galioja Civiliniame kodekse nustatyti minimalūs garantiniai terminai.

6.2. TIEKĖJAS garantuoja, kad statybos užbaigimo metu jo atlikti statybos rangos darbai atitiks techniniame darbo projekte / techniniame ir darbo projektuose numatytas savybes, normatyvinių statybos dokumentų ir kitų teisės aktų reikalavimus, jie bus atlikti be klaidų, kurios panaikintų ar sumažintų atliktų statybos rangos darbų vertę.

6.3. TIEKĖJAS Lietuvos Respublikos civilinio kodekso nustatyta tvarka garantiniu laikotarpiu atsako už išaiškėjusius atliktų statybos rangos darbų defektus.

6.4. Jeigu TIEKĖJAS atliko statybos rangos darbus pažeisdamas techninėje specifikacijoje, techniniame darbo projekte / techniniame ir darbo projektuose ir Pirkimo sutartyje numatytas sąlygas, nesilaikė normatyvinių statybos dokumentų ir kitų teisės aktų reikalavimų, UŽSAKOVAS turi teisę reikalauti, kad TIEKĖJAS:

6.4.1. nedelsiant sustabdytų ir (ar) nutrauktų statybos rangos darbų atlikimą, arba

6.4.2. neatlygintinai pakeistų nekokybiškas medžiagas, gaminius, arba

6.4.3. neatlygintinai pagerintų atliekamų statybos rangos darbų kokybę, arba

6.4.4. neatlygintinai ištaisytų netinkamai atliktus statybos rangos darbus, arba

6.4.5. atlygintų UŽSAKOVUI statybos rangos darbų trūkumų šalinimo išlaidas.

**7. Užtikrinimai ir draudimai**

## 7.1. Pirkimo sutarties užtikrinimas ir jo sąlygos:

## 7.1.1. TIEKĖJAS Pirkimo sutarties įvykdymo užtikrinimą privalo pateikti per 10 (dešimt) darbo dienų nuo Pirkimo sutarties pasirašymo dienos. [Tuo atveju, kai Pirkimo sutarties užtikrinimui pateikiamas Draudimo bendrovės (draudiko) laidavimo raštas su polisu, kartu pateikiamas ir mokėjimo patvirtinimas.] *(netaikoma, kai užsakovas užtikrinimui pasirenka banko garantą).*

## 7.1.2. Pirkimo sutarties įvykdymo užtikrinimo vertė turi būti ne mažesnė kaip [5 (penki) procentai / 6 (šeši) procentai/ 7 (septyni) procentai / 8 (aštuoni) procentai / 9 (devyni) procentai /10 (dešimt) procentų] nuo Pirkimo sutarties vertės ir galioti iki visiško TIEKĖJO įsipareigojimų UŽSAKOVUI įvykdymo iki bus pateiktas Pirkimo sutarties sąlygas atitinkantis Defektų ištaisymo garantiniu laikotarpiu užtikrinimas, nurodytas 7.4 punkte, tačiau ne trumpiau kaip 30 (trisdešimt) kalendorinių dienų po Pirkimo sutartyje numatyto vėliausio TIEKĖJO sutartinių įsipareigojimų vykdymo termino pabaigos. Užtikrinimo vertė yra fiksuota visam užtikrinimo laikotarpiui – ji negali būti mažinama proporcingai įvykdytų Darbų sumai.

## 7.1.3. Pirkimo sutarties įvykdymo užtikrinimas turi būti besąlyginis, neatšaukiamas, pirmo pareikalavimo [banko (garanto) arba draudimo bendrovės (draudiko)] *(taikoma, kai užsakovas pasirenka „nesvarbu“) [*banko (garanto)] [draudimo bendrovės (draudiko)] įsipareigojimas sumokėti UŽSAKOVUI jo reikalaujamą sumą, jeigu UŽSAKOVAS pateikia mokėjimo reikalavimą ir jame nurodo, kad TIEKĖJAS pažeidė savo įsipareigojimą (-us) pagal Pirkimo sutarties sąlygas, ir TIEKĖJO padarytus pažeidimus, įskaitant nesumokėtas netesybas už Darbų vėlavimą. Laidavimo draudimo atveju draudžiamuoju įvykiu turi būti laikomas pirmasis UŽSAKOVO pareikalavimas sumokėti draudimo išmoką dėl sutartinių įsipareigojimų neįvykdymo;

## 7.1.4. Kai Pirkimo sutarties trukmė ilgesnė nei metai, TIĖKĖJAS gali pateikti tokios pat vertės Pirkimo sutarties įvykdymo užtikrinimą dalimis, ne trumpesniam nei metų laikotarpiui. Tokiu atveju, naują Pirkimo sutarties įvykdymo užtikrinimą TIEKĖJAS privalo pateikti ne vėliau nei 30 kalendorinių dienų iki anksčiau pateikto Pirkimo sutarties įvykdymo užtikrinimo galiojimo pabaigos.

## 7.1.5. TIEKĖJAS Pirkimo sutarties 7.1.1, 7.1.2 ir 7.1.3. punktuose nurodytomis sąlygomis ir tvarka privalo padidinti Pirkimo sutarties įvykdymo užtikrinimo sumą kiekvieną kartą, kai padidėja Pirkimo sutarties kaina.

## 7.1.6. Jeigu Darbai buvo pratęsti/ sustabdyti Šalių raštišku susitarimu, ir Darbų vykdymas pratęsiamas/ atnaujinamas, Pirkimo sutarties įvykdymo užtikrinimo dokumento galiojimas per 10 (dešimt) darbo dienų turi būti pratęsiamas ir turi galioti iki bus pateiktas Defektų ištaisymo garantiniu laikotarpiu užtikrinimas, kaip numatyta Pirkimo sutarties 7.1.2 punkte.

## 7.1.7. Iki kol bus pateiktas Pirkimo sutarties 7.1.4, 7.1.5, 7.1.6 punktuose reikalaujamas naujas/ pratęsiamas užtikrinimas, UŽSAKOVAS turi teisę sumą, lygią Pirkimo sutarties užtikrinimo įvykdymui, išskaičiuoti (sulaikyti) iš TIEKĖJO mokėtinų sumų.

## 7.1.8. Sutarties įvykdymo užtikrinimas yra skirtas visų TIEKĖJO sutartinių įsipareigojimų įvykdymo užtikrinimui, įskaitant, bet neapsiribojant, netesybų mokėjimui užtikrinti.

## 7.1.9. Jei Lietuvoje ar užsienyje registruoto banko garantiją ar draudimo bendrovės laidavimo raštą išdavęs juridinis asmuo negali įvykdyti savo įsipareigojimų, TIEKĖJAS per 10 (dešimt) darbo dienų turi pateikti naują Pirkimo sutarties įvykdymo užtikrinimą tomis pačiomis sąlygomis kaip ir ankstesnysis.

7.1.10. Siekdamas užtikrinti Pirkimo sutarties įvykdymą TIEKĖJAS, per 10 (dešimt) darbo dienų nuo Pirkimo sutarties pasirašymo, vietoje Pirkimo sutarties įvykdymo užtikrinimo dokumento gali į UŽSAKOVO nurodytą sąskaitą banke pervesti sumą ne mažesnę nei 7.1.2 punkte nurodytų procentų Pirkimo sutarties vertės. Ši suma, per 5 (penkias) darbo dienas yra grąžinama TIEKĖJUI tik tinkamai įvykdžius Pirkimo sutartį arba jei Pirkimo sutarties įvykdymo užtikrinimas tapo nebereikalingas dėl kitų priežasčių. TIEKĖJUI neįvykdžius savo sutartinių įsipareigojimų ar Pirkimo sutartį nutraukus dėl TIEKĖJO kaltės, visa šiame punkte nurodyta į UŽSAKOVO sąskaita pervesta suma yra negrąžinama.

## 7.2. TIEKĖJAS likus 5 (penkioms) darbo dienoms iki statybos rangos darbų pražios privalomai apdraudžia statybos laikotarpiui visus Pirkimo sutartyje numatytus statybos rangos darbus pilna atstatomąja verte nuo visų galimų rizikų UŽSAKOVO naudai ir įteikia galiojantį draudimo liudijimą UŽSAKOVUI.

## 7.3. TIEKĖJO civilinė atsakomybė privalo būti apdrausta Darbų atlikimą reglamentuojančiuose teisės aktuose nustatyta tvarka. TIEKĖJAS iki pirkimo sutarties įsigaliojimo, kartu su pirkimo sutarties įvykdymo užtikrinimu, UŽSAKOVUI privalo pateikti projektuotojo ir rangovo civilinės atsakomybės draudimo faktą įrodančius dokumentus. TIEKĖJAS turi teisę pateikti UŽSAKOVUI techninį darbo projektą rengsiančio subtiekėjo civilinės atsakomybės draudimo faktą įrodančius dokumentus.

7.4. Defektų ištaisymo garantiniu laikotarpiu užtikrinimas ir jo sąlygos:

7.4.1. Defektų ištaisymo garantiniu laikotarpiu užtikrinimas turi būti pateiktas per 10 (dešimt) darbo dienų nuo visų statybos rangos darbų atlikimo pabaigos ir turi galioti nuo Paskutinio Akto bei Baigiamojo akto sudarymo dienos ne trumpiau nei Lietuvos Respublikos statybos įstatyme nurodytais terminais.

 7.4.2. Defektų ištaisymo garantiniu laikotarpiu užtikrinimo vertė turi būti ne mažesnė kaip 5 (penki) procentai nuo statybos rangos darbų vertės be PVM (įvertinant papildomus ir/ar atsisakomus Darbus).

7.4.3. Defektų ištaisymo garantiniu laikotarpiu užtikrinimas turi būti besąlyginis, neatšaukiamas, pirmo pareikalavimo Lietuvoje ar užsienyje registruoto banko (garanto) arba draudimo bendrovės (draudiko) įsipareigojimas sumokėti UŽSAKOVUI jo reikalaujamą sumą, jeigu UŽSAKOVAS pateikia mokėjimo reikalavimą ir jame nurodo, kad TIEKĖJAS pažeidė savo įsipareigojimą ištaisyti defektą (-us) ar žalą, už kuriuos jis yra atsakingas pagal Pirkimo sutartį, arba tinkamai neįvykdė kito garantinio įsipareigojimo pagal Pirkimo sutartį, įskaitant atvejus, kai TIEKĖJAS yra nemokus, jo atžvilgiu yra pradėtos bankroto procedūros arba TIEKĖJAS likviduotas dėl bankroto, ir tokio defekto (-ų), žalos ar kitokio TIEKĖJO įsipareigojimo (-ų) pagal Pirkimo sutartį pažeidimo pobūdį;

7.4.4. Laidavimo draudimo atveju draudžiamuoju įvykiu turi būti laikomas pirmasis Užsakovo pareikalavimas sumokėti draudimo išmoką dėl garantinių įsipareigojimų neįvykdymo;

7.4.5. Šalys gali raštu susitarti, kad vietoje Defektų ištaisymo garantiniu laikotarpiu užtikrinimo sulaikoma 5 (penkių) procentų visų Pirkimo sutartyje numatytų statybos rangos darbų vertės suma pagal Paskutinį aktą, kuria užtikrinamas dėl TIEKĖJO kaltės atsiradusių defektų, nustatytų per pirmus 3 statinio garantinio termino metus, šalinimo išlaidų apmokėjimas UŽSAKOVUI. UŽSAKOVAS privalo grąžinti sulaikytą 5 procentų statybos rangos darbų vertės sumą TIEKĖJUI, kai šis pateikia Pirkimo sutarties 7.4.1 – 7.4.4 punktuose nustatytas sąlygas atitinkantį Defektų ištaisymo garantiniu laikotarpiu užtikrinimą, arba sueina pirmi 3 statinio garantinio termino metai ir per šį laikotarpį statybos rangovas tinkamai įvykdė garantinio laikotarpio prievoles.

**8. Šalių teisės ir pareigos**

**8.1. UŽSAKOVAS turi teisę:**

8.1.1. kontroliuoti ir prižiūrėti, ar atliekamų statybos rangos darbų atlikimo eiga, kiekis, kaina, medžiagų kokybė atitinka techninį darbo projektą, darbų kiekių žiniaraščius, Aktus, sąskaitas faktūras, UŽSAKOVO pateiktų medžiagų naudojimą. Pastabas dėl vykdomų statybos rangos darbų gali pateikti projekto vykdymo priežiūros, techninės priežiūros vadovai raštu – įrašais statybos darbų žurnale ir UŽSAKOVAS;

8.1.2. reikalauti, kad TIEKĖJAS statybos rangos darbus vykdytų pagal techninį darbo projektą ir laikydamasis normatyvinių statybos dokumentų reikalavimų. Jeigu TIEKĖJAS nukrypsta nuo techninio darbo projekto, nesilaiko normatyvinių statybos dokumentų reikalavimų ir (ar) statybos Darbų vykdymo protokoluose nurodytų ir TIEKĖJO prisiimtų įsipareigojimų, UŽSAKOVAS turi teisę raštu reikalauti šalinti defektus, nepriimti nekokybiškai atliktų statybos rangos darbų ir nemokėti už netinkamai atliktus statybos rangos darbus iki nustatytų statybos rangos darbų defektų pašalinimo arba pašalinti trūkumus trečiųjų asmenų pagalba TIEKĖJO sąskaita;

8.1.3. duoti nurodymus TIEKĖJUI ir reikalauti jų vykdymo, jei statybos eigoje atsiliekama nuo Kalendorinio darbų vykdymo grafiko ar pažeidžiami Pirkimo sutartyje nurodyti kokybės reikalavimai;

8.1.4. reikalauti, kad TIEKĖJAS savo sąskaita ištaisytų techninį darbo projektą pagal ekspertizės metu gautas privalomas pastabas;

8.1.5. raštu reikalauti, kad TIEKĖJAS, suderintu su UŽSAKOVU laiku, savo sąskaita pašalintų statybos rangos darbų defektus, atsiradusius per garantinį laikotarpį. TIEKĖJUI nepradėjus taisyti garantiniu laikotarpiu atsiradusių Darbų defektų pagal UŽSAKOVO raštiškus reikalavimus ilgiau negu per 3 (tris) darbo dienas, UŽSAKOVAS turi teisę pašalinti trūkumus trečiųjų asmenų pagalba TIEKĖJO sąskaita. UŽSAKOVAS turi teisę pasinaudoti Defektų ištaisymo garantiniu laikotarpiu užtikrinimu ir gautomis lėšomis apmokėti statybos rangos darbų defektų šalinimo darbus bei statybos rangos darbų defektų sąlygotą žalą;

8.1.6. prašyti TIEKĖJO pateikti informaciją ir/ar dokumentus, kurie įrodytų Darbų atitikimą Pirkimo sutarties 8.4.49 reikalavimams;

nustačius, kad vykdant Darbus naudojamos medžiagos, įrenginiai neatitinka Pirkimo sutarties 8.4.49 punkto nuostatų, reikalauti TIEKĖJO pakeisti jas (-uos) į atitinkančias (-us).

**8.2. UŽSAKOVAS įsipareigoja:**

8.2.1. per 10 (dešimt) dienų po rašytinio TIEKĖJO prašymo gavimo pateikti pastarajam visus sutikimus, įgaliojimus ir (ar) kitus reikalingus leidimus bei dokumentus, kad TIEKĖJAS galėtų veikti kaip UŽSAKOVO įgaliotas asmuo visose kompetentingose institucijose ta apimtimi, kiek tai susiję su visais Darbais;

8.2.2. pateikti Darbams vykdyti reikalingus dokumentus, kuriuos pagal įstatymus ar kitus teisės aktus UŽSAKOVAS privalo pateikti TIEKĖJUI. Tuo atveju, jeigu TIEKĖJUI bus reikalingi kiti, Pirkimo sutartyje nenurodyti dokumentai, jis įsipareigoja apie tai įspėti UŽSAKOVĄ ne vėliau kaip prieš 5 (penkias) darbo dienas, raštu nurodydamas konkrečiai kokių dokumentų jam reikia ir kokia forma jie turėtų būti pateikti;

8.2.3. organizuoti ir apmokėti:

8.2.3.1. elektroninio statybos darbų žurnalo įsigijimą bei pateikti TIEKĖJUI prisijungimus prie jo;

8.2.3.2. pastato sandarumo matavimų atlikimą;

8.2.3.3. pastato energinio naudingumo sertifikato rengimą;

8.2.3.4. techninio darbo projekto ekspertizės atlikimą (jeigu ji privaloma vadovaujantis LR teisės aktais).

8.2.4. bendradarbiauti su TIEKĖJU vykdant Pirkimo sutartį;

8.2.5. sumokėti TIEKĖJUI už tinkamai atliktus bei nustatyta tvarka priimtus Darbus Pirkimo sutartyje numatytais terminais ir tvarka;

8.2.6. užtikrinti TIEKĖJUI galimybę laisvai patekti į statinio Darbų atlikimo vietą iki Pirkimo sutarties galiojimo pabaigos;

8.2.7. vykdyti UŽSAKOVO funkcijas ir statybos rangos darbų techninę priežiūrą. Statybos rangos darbų techninę priežiūrą vykdo UŽSAKOVO paskirtas techninis prižiūrėtojas. UŽSAKOVAS turi teisę Pirkimo sutarties galiojimo metu keisti techninį prižiūrėtoją arba pasitelkti dar kelis techninius prižiūrėtojus, prieš tai pranešdamas TIEKĖJUI. Techniniu prižiūrėtoju UŽSAKOVAS gali skirti savo atsakingą darbuotoją arba tam tikslui samdyti kitą fizinį (pagal darbo sutartį) ar juridinį asmenį;

8.2.8. nedelsiant spręsti tarp TIEKĖJO ir objekto, kuriame atliekami Darbai, savininkų bei naudotojų kylančias problemas, klausimus;

8.2.9. Pirkimo sutartyje nustatytomis sąlygomis priimti iš TIEKĖJO tinkamai atliktus Darbus;

8.2.10. per 3 darbo dienas nuo informacijos raštu apie TIEKĖJO pasitelktus (pakeistus) subtiekėjus (subrangovus) gavimo dienos raštu informuoti šiuos subtiekėjus (subrangovus) dėl galimybės tiesiogiai atsiskaityti su jais;

8.2.11. [apmokėti už prisijungimo ir specialiąsias projektavimo sąlygas] (*taikoma, kai UŽSAKOVAS užsakyme nurodo, kad jis pats apmoka už prisijungimo ir specialiųjų projektavimo sąlygų išdavimą*).

8.2.12. [apmokėti už statybą leidžiančio dokumento išdavimą.] (*taikoma, kai UŽSAKOVAS užsakyme nurodo, kad jis pats apmoka už statybą leidžiančio dokumento išdavimą*).

8.2.13. [Vadovaujantis Lietuvos Respublikos statybos įstatymo 221 straipsniu, užtikrinti, kad visi statybvietėje esantys asmenys būtų identifikuoti: statybos darbus atliekantys darbuotojai, savarankišką veiklą vykdantys asmenys bei kiti statybvietėje esantys asmenys, neatliekantys statybos darbų.]*(taikoma kai UŽSAKOVAS**užsakyme nurodo, kad UŽSAKOVAS turi užtikrinti, kad visi statybvietėje esantys asmenys būtų identifikuoti).*

**8.3. TIEKĖJAS turi teisę:**

8.3.1. naudotis Lietuvos Respublikos statybos įstatymo, statybos techniniuose reglamentuose ir kituose Lietuvos Respublikos įstatymuose numatytomis TIEKĖJO (Rangovo) teisėmis;

8.3.2. gauti UŽSAKOVO apmokėjimą už įvykdytus Darbus pagal Pirkimo sutartyje nustatytas sąlygas ir tvarką;

8.3.3. naudotis kitomis teisės aktuose numatytomis TIEKĖJO (Rangovo) teisėmis.

**8.4. TIEKĖJAS įsipareigoja:**

8.4.1. ne vėliau kaip per 5 (penkias) darbo dienas nuo Pirkimo sutarties įsigaliojimo dienos:

8.4.1.1. paskirti TIEKĖJO atstovą ir suteikti jam visus įgaliojimus, būtinus TIEKĖJO vardu veikti pagal Pirkimo sutartį. TIEKĖJO atstovas įgyja teisę Pirkimo sutarties tikslais veikti TIEKĖJO vardu nuo momento, kai TIEKĖJAS praneša UŽSAKOVUI apie jo paskirtą atstovą;

8.4.1.2. sudaryti Kalendorinį Darbų vykdymo grafiką ir raštu suderinti jį su UŽSAKOVU (5 priedas).

8.4.1.3. Jeigu objektas dalyvauja Lietuvos Respublikos Vyriausybės patvirtintoje daugiabučių namų atnaujinimo (modernizavimo) programoje pateikti užpildytą bendros pasiūlymo kainos išskaidymo pagal priemones, atitinkančias numatytoms įgyvendinti konkretaus objekto investicijų plane formą (9 priedas). Pildant formą neturi būti viršijamos šios UŽSAKOVO nurodytos sumos:

8.4.1.3.1 Statybos darbų, tenkančių energijos efektyvumą didinančioms priemonėmis maksimali kaina Eur su visais mokesčiais [...], iš jų Statybos darbų tenkančių individualioms investicijoms, kurios išskirtos iš energinį efektyvumą didinančių priemonių maksimali kaina Eur su visais mokesčiais [...]

8.4.1.3.2. Kitų atnaujinimo priemonių maksimali kaina Eur su visais mokesčiais [...]

8.4.2. nedelsiant, bet ne vėliau kaip per 3 darbo dienas po atitinkamų aplinkybių atsiradimo/paaiškėjimo raštu informuoti Užsakovą apie atsiradimą aplinkybių, galinčių trukdyti pradėti, teikti ir (arba) baigti teikti Darbus (įskaitant ir UŽSAKOVO pateiktos informacijos, duomenų, dokumentų trūkumą, realią tikimybę, kad Užsakovo nurodymai kelia grėsmę Darbų kokybei, jų atlikimo terminams);

8.4.3. prieš 3 (tris) darbo dienas iki statybos rangos darbų pradžios įsakymu ar kitu tvarkomuoju dokumentu, įstatymų nustatyta tvarka paskirti kvalifikuotą statinio statybos vadovą/ specialiųjų statybos darbų vadovą (-us) ir atestuotą asmenį, atsakingą už elektros ūkį ir darbų saugą, ne vėliau kaip per 5 (penkias) dienas nuo Pirkimo sutarties įsigaliojimo dienos kvalifikuotą projekto vadovą, projekto dalių vadovus ir paskyrimo dokumentų kopijas pateikti UŽSAKOVUI (specialistai, kurių pajėgumais TIEKĖJAS rėmėsi kvalifikacijai atitikti, skiriami ir keičiami vadovaujantis Pirkimo sutarties 16 skyriaus nuostatomis);

8.4.4. prieš pradėdamas rengti techninį darbo projektą, išsiaiškinti UŽSAKOVO pageidavimus bei atsižvelgti į jo pastabas ir pasiūlymus, imtis visų įmanomų priemonių, kad rengiamas techninis darbo projektas būtų parengtas pagal UŽSAKOVO pageidavimus neviršijant techninės užduoties reikalavimų ir vadovaujantis galiojančiomis teisės aktų, reglamentuojančių statybos ir projektavimo veiklą, normomis;

8.4.5. techninį darbo projektą rengti pagal Pirkimo sutarties, techninės užduoties, projekto rengimo dokumentus;

8.4.6. apie reikalingus, Pirkimo sutartyje nenurodytus dokumentus, įspėti UŽSAKOVĄ ne vėliau kaip prieš 5 (penkias) dienas, raštu nurodant konkrečiai kokie dokumentai reikalingi ir kokia forma jie turėtų būti pateikti;

8.4.7. bendradarbiauti su UŽSAKOVU, neatlygintinai konsultuoti UŽSAKOVĄ su Pirkimo sutarties vykdymu susijusiais klausimais, operatyviai bei neatlygintinai pašalinti visus pastebėtus techninio darbo projekto trūkumus ir netikslumus bei išspręsti visus su tuo susijusius klausimus;

8.4.8. suderinti su UŽSAKOVU visus koncepcinius sprendimus, projektinius sprendimus, taip pat projekte nustatytas naudoti medžiagas;

8.4.9. techninio darbo projekto rengimo metu, esant poreikiui, atlikti UŽSAKOVO nurodytų techninėje užduotyje ir/ar pagal projektavimą reglamentuojančių teisės aktų reikalavimus būtinus atlikti tyrimus (organizuoti ir savo lėšomis atlikti statinio ekspertizės, statinio statybos sklypo geodezinių, geologinių, hidrogeologinių, aplinkos taršos ir kitus tyrimus, taip pat ir gretimų statinių, kuriems gali turėti įtakos numatomi statybos darbai, tyrimus);

8.4.10. prieš atlikdamas bet kokį su UŽSAKOVU anksčiau suderinto projekto sprendinio pakeitimą, gauti raštišką UŽSAKOVO pritarimą. Vykdydamas minėtus techninio darbo projekto pakeitimus, TIEKĖJAS privalo atitinkamai pakeisti visas jų dalis, susijusias su konkrečiu pakeitimu;

8.4.11. [gauti prisijungimo ir specialiąsias projektavimo sąlygas] *(taikoma, kai UŽSAKOVAS užsakyme nurodo, kad prisijungimo ir specialiąsias sąlygas privalo išimti TIEKĖJAS).*

8.4.12. [apmokėti už prisijungimo ir specialiųjų projektavimo sąlygų išdavimą] (taikoma, kai UŽSAKOVAS užsakyme nurodo, kad TIEKĖJAS apmoka už statybą prisijungimo ir specialiųjų projektavimo sąlygų išdavimą

8.4.13. ištaisyti techninį darbo projektą pagal ekspertizės metu gautas privalomas pastabas ir pakartotinai pateikti ekspertizės rangovui bei gauti projekto įvertinimą, kad projektas atitinka esminius statinio reikalavimus, projekto rengimo dokumentų, kitų statybos teisės aktų reikalavimus. Techninio darbo projekto pataisymas pagal ekspertizės privalomąsias pastabas turi būti atliktas per 20 (dvidešimt) kalendorinių dienų nuo pastabų gavimo dienos. Į šį terminą neskaičiuojamas laikas, kol gaunami papildomi ekspertizės paslaugų tiekėjo pareikalauti dokumentai, kuriuos gali pateikti tik UŽSAKOVAS.;

8.4.14. [Gauti statybą leidžiantį dokumentą. Gavus statybą leidžiantį dokumentą, perduoti jį UŽSAKOVUI kartu su techniniu darbo projektu] (taikoma, kai UŽSAKOVAS užsakyme nurodo, kad statybą leidžiantį dokumentą privalo išimti TIEKĖJAS).

8.4.15. [apmokėti už statybą leidžiančio dokumento išdavimą.] (taikoma, kai UŽSAKOVAS užsakyme nurodo, kad TIEKĖJAS apmoka už statybą leidžiančio dokumento išdavimą).

8.4.16. [Po statybą leidžiančio dokumento išdavimo, perduoti UŽSAKOVUI techninį darbo projektą] (taikoma, kai statybą leidžiantį dokumentą išima UŽSAKOVAS).

8.4.17. statinio projekto vykdymo priežiūros paslaugas teikti pagal statybos techninių reglamentų (STR) nuostatas, laikantis suderinto su UŽSAKOVU Kalendorinio darbų vykdymo grafiko arba, esant būtinybei, UŽSAKOVO kvietimu;

8.4.18. UŽSAKOVUI pareikalavus, projekto vykdymo priežiūros metu teikti tarpines ataskaitas ir pateikti baigiamąją ataskaitą (pateikiama per vieną mėnesį nuo statybos užbaigimo akto surašymo dienos). Visos ataskaitos parengiamos lietuvių kalba dviem egzemplioriais ir pateikiamos UŽSAKOVUI;

8.4.19. statinio projekto vykdymo priežiūros paslaugas teikti per visą statybos darbų vykdymo laikotarpį;

8.4.20. vykdyti statybos rangos darbus pagal techninį darbo projektą, statybos techninių reglamentų ir kitų teisės aktų, reglamentuojančių statybos veiklą (normų, taisyklių) reikalavimus. Garantuoti, kad statybos rangos darbų priėmimo metu jie atitiks techniniame darbo projekte nustatytas savybes, normatyvinių dokumentų reikalavimus, bus atlikti be klaidų, kurios panaikintų arba sumažintų jų vertę arba tinkamumą techniniame darbo projekte numatytam panaudojimui;

8.4.21. Pagal Kalendorinį darbų vykdymo grafiką pradėti, kokybiškai atlikti, laiku užbaigti ir perduoti UŽSAKOVUI visus Pirkimo sutartyje nurodytus Darbus ir ištaisyti defektus, nustatytus iki Darbų perdavimo UŽSAKOVUI ir (ar) per garantinį laikotarpį;

8.4.22. savarankiškai apsirūpinti materialiniais ištekliais, reikalingais Pirkimo sutartyje numatytiems Darbams atlikti, Darbų vykdymui naudoti medžiagas, gaminius, atitinkančius projektinėje dokumentacijoje jiems nustatytus reikalavimus, naudoti Lietuvos Respublikos įstatymais nustatyta tvarka sertifikuotas medžiagas ir gaminius, garantuoti tinkamą statybinių ir kitų medžiagų ir gaminių priėmimą, organizuoti jų sandėliavimą, apsaugą (nuo vagystės bei sugadinimo, įskaitant meteorologinių sąlygų poveikį) ir taupų naudojimą. Garantuoti tinkamą statybos produktų ir įrenginių priėmimą, tikrinti jų atitikties dokumentus ir teikti juos techninės priežiūros vadovui, organizuoti jų sandėliavimą bei apsaugą;

8.4.23. savo sąskaita sumokėti už suvartotą elektros energiją, vandenį ir kitas komunalines paslaugas;

8.4.24. dalyvauti surašant Statybos užbaigimo aktą, pateikti visus reikiamus paaiškinimus, normatyviniuose dokumentuose ir techniniame darbo projekte nustatytą išpildomąją projektinę dokumentaciją, gaminių ir įrengimų techninius pasus, eksploatavimo instrukcijas ir kitus būtinus dokumentus. Imtis visų priemonių, kurios priklauso nuo jo valios, tam, kad būtų pašalinti bet kokie esami ir (arba) potencialūs trūkumai, dėl kurių nebūtų išduotas Statybos užbaigimo aktas ir (arba) kurie būtų nurodyti Statybos užbaigimo akte, Statybos užbaigimo komisijos protokoluose ir (arba) kituose su šiuo procesu susijusiuose dokumentuose. Vykdydamas šiame punkte numatytas prievoles, teikti nemokamas konsultacijas ir sprendinius, kurių pagrindu privalo pašalinti bet kokius techninio darbo projekto defektus ir (arba) statinio statybos trūkumus, jeigu juos nulėmė netinkamas ir (arba) neišsamus techninis darbo projektas arba jo priedai;

8.4.25. suteikti statybos rangos darbams Pirkimo sutartyje nurodytas garantijas;

8.4.26. savo jėgomis bei sąskaita, gavus iš UŽSAKOVO atitinkamus leidimus ir (ar) įgaliojimus, atlikti visus Darbų suderinimus su valstybės ir (ar) savivaldos institucijomis, kitais asmenimis, gauti projekto rengimo privalomuosius dokumentus. Savo jėgomis bei sąskaita gauti pagal galiojančius teisės aktus Darbams reikalingus leidimus ir derinimus iš trečiųjų šalių, įforminti reikalingą vykdomąją dokumentaciją ir perduoti ją UŽSAKOVUI. Šalys aiškiai susitaria, kad visus Darbų atlikimo derinimo klausimus TIEKĖJAS privalo išspręsti savarankiškai jam UŽSAKOVO suteikiamų įgaliojimų ribose.

8.4.27. teisės aktų nustatyta tvarka, atlikti visus veiksmus, kuriuos turi atlikti TIEKĖJAS, kad būtų tinkamai paruošta ir pateikta Statybos užbaigimo komisijai visą reikiama dokumentaciją vadovaujantis Lietuvos Respublikos teisės aktų reikalavimais, kuri reikalinga Statybos užbaigimo aktui parengti, bei dalyvauti oficialiose procedūrose;

8.4.28. tuo atveju, jeigu nėra galimybės atlikti Pirkimo sutartyje numatytų Darbų pagal nustatytus Darbų atlikimo terminus, raštiškai apie tai informuoti UŽSAKOVĄ, nurodant konkrečias priežastis bei Darbų atlikimo terminų pažeidimo pašalinimo priemones;

8.4.29. jeigu objektas dalyvauja Lietuvos Respublikos Vyriausybės patvirtintoje daugiabučių namų atnaujinimo (modernizavimo) programoje, išorinių sienų ir cokolio darbams turi būti naudojamos termoizoliacinės sistemos ir komplektai, atitinkantys Statybos techninio reglamento STR 2.04.01:2018 „Pastatų atitvaros. Sienos, stogai, langai ir išorinės įėjimo durys“ reikalavimus;

8.4.30. inicijuoti projektinių sprendimų keitimą, papildymą ir taisymą tik gavus UŽSAKOVO raštišką sutikimą, o Kalendorinį darbų vykdymo grafiką keisti, pasirašant papildomus susitarimus;

8.4.31. laiku ir tinkamai informuoti UŽSAKOVĄ apie atliktus Darbus bei apie atliktų Darbų priėmimo – perdavimo datą bei pateikti UŽSAKOVUI Aktus ir TIEKĖJO atliktų Darbų perdavimo UŽSAKOVUI aktą, išrašyti sąskaitas faktūras, kitą normatyvinių statybos dokumentų nurodytą statybos Darbų atlikimo dokumentaciją. UŽSAKOVUI paprašius papildomos informacijos, per 3 (tris) darbo dienas raštu pranešti apie darbų eigą bei rezultatus, pateikti kitą su techninio darbo projekto / techninio ir darbo projektų vykdymu susijusią informaciją;

8.4.32. sudaryti sąlygas UŽSAKOVO atstovams, techniniam prižiūrėtojui, projekto vykdymo priežiūros vadovui bei valstybinių kontroliuojančių institucijų atstovams lankytis Darbų objekte bei susipažinti su visa Darbų dokumentacija;

8.4.33. garantuoti saugų darbą, priešgaisrinę ir aplinkos apsaugą bei darbo higieną statybos teritorijoje, savo darbo zonoje, taip pat gretimos aplinkos apsaugą ir greta statybos teritorijos gyvenančių, dirbančių, poilsiaujančių ir judančių žmonių apsaugą nuo atliekamų Darbų sukeliamų pavojų. TIEKĖJAS užtikrina, kad jo pasamdyti darbuotojai ir/arba tretieji asmenys, už kuriuos atsakingas TIEKĖJAS, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų;

8.4.34. saugoti atliktus Darbus ir reikmenis nuo sugadinimo ir vagystės, nuo meteorologinių sąlygų poveikio iki galutinio objekto perdavimo UŽSAKOVUI dienos. Pastatuose ar jų dalyje, kurioje atliekami Darbai, atsitiktinio žuvimo ar sugadinimo rizika tenka TIEKĖJUI iki Darbų užbaigimo pabaigos ir Darbų perdavimo-priėmimo aktų pasirašymo;

8.4.35. savo sąskaita ištaisyti statybos rangos darbus, kurie dėl TIEKĖJO kaltės yra netinkamai įvykdyti ir neatitinkantys Pirkimo sutarties sąlygų bei projektinės dokumentacijos. Taip pat savo sąskaita ištaisyti atliktų Darbų (ir paslaugų) trūkumus ir defektus, išaiškėjusius ar atsiradusius pasibaigus Pirkimo sutarties vykdymo laikui, bet tebegaliojant statinio garantiniam laikotarpiui, UŽSAKOVUI pateikus raštišką pretenziją, per protingą terminą, suderintą su UŽSAKOVU, jeigu dėl defekto pobūdžio jie neturi būti pašalinti anksčiau;

8.4.36. statybos rangos darbams naudoti tik naujas, Lietuvos Respublikos teisės aktų nustatyta tvarka sertifikuotas medžiagas, taip pat atitinkančius jiems keliamus Lietuvos Respublikos standartus ir normas;

8.4.37. statybos rangos darbus atlikti tvarkingai, neteršiant teritorijos, kompaktiškai laikyti statybos atliekas bei išvežus jas iš teritorijos pateikti UŽSAKOVUI patvirtinančius dokumentus apie statybinio laužo, grunto išvežimą į tam specialiai skirtas vietas;

esant būtinybei, nustatyta tvarka užsakyti ir gauti nutiestų inžinerinių tinklų geodezines nuotraukas ir apmokėti jų parengimo išlaidas;

esant būtinybei, kartu su UŽSAKOVU suderinti su inžinerinius tinklus eksploatuojančiomis organizacijomis veikiančių inžinerinių tinklų perjungimą;

8.4.38. pagal statybviečių įrengimo reikalavimus savo lėšomis įrengti laikinus aptvėrimus, o baigus statybos rangos darbus juos išardyti ir sutvarkyti statybvietės teritoriją;

8.4.39. užtikrinti, kad į statybvietę ir medžiagų saugojimo aikšteles ar vietas nepatektų pašaliniai asmenys;

8.4.40. atsakyti už subtiekėjų (subrangovų) atliktus Darbus ir jų kokybę ar padarytą žalą;

8.4.41. vykdyti visus teisėtus ir neprieštaraujančius Pirkimo sutarties nuostatoms raštiškus UŽSAKOVO nurodymus;

8.4.42. sudarius Pirkimo sutartį, tačiau ne vėliau negu ji pradedama vykdyti, pranešti tuo metu žinomų subtiekėjų pavadinimus, kontaktinius duomenis ir jų atstovus. UŽSAKOVAS taip pat reikalauja, kad TIEKĖJAS informuotų apie minėtos informacijos pasikeitimus visu Pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau;

8.4.43. atitikti teisės aktuose numatytus ir Darbų vykdymui privalomus kvalifikacijos reikalavimus;

8.4.44. užtikrinti iš UŽSAKOVO sutarties vykdymo metu gautos ir su Pirkimo sutarties vykdymu susijusios informacijos konfidencialumą ir apsaugą;

8.4.45. nenaudoti UŽSAKOVO pavadinimo jokioje reklamoje, leidiniuose ar kt. be išankstinio raštiško UŽSAKOVO sutikimo;

8.4.46. atlyginti nuostolius UŽSAKOVUI dėl bet kokių reikalavimų, kylančių dėl autorių teisių, patentų, licencijų, brėžinių, modelių, prekių pavadinimų ar prekių ženklų naudojimo, išskyrus atvejus, kai toks pažeidimas atsiranda dėl UŽSAKOVO kaltės.

8.4.47. Užtikrinti, kad:

8.4.47.1. Pirkimo sutartį vykdys tik tokią teisę turintys asmenys;

8.4.47.2. visą Pirkimo sutarties galiojimo laikotarpį TIEKĖJO kvalifikacija atitiks CPO LT pirkime Nr. 580201 nustatytus reikalavimus ir bus laikomasi nustatytų aplinkos apsaugos vadybos sistemos standartų;

8.4.47.3. techninis darbo projektas atitiks Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtintame Aplinkos apsaugos kriterijų taikymo, vykdant žaliuosius pirkimus, tvarkos apraše nustatytus minimalius aplinkos apsaugos kriterijus, jeigu to buvo reikalaujama UŽSAKOVO techninėje užduotyje.

8.4.47.4. naudojamos statybinės medžiagos atitiks techniniame darbo projekte ir Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtintame Aplinkos apsaugos kriterijų taikymo, vykdant žaliuosius pirkimus, tvarkos apraše nustatytus minimalius aplinkos apsaugos kriterijus, jeigu to buvo reikalaujama UŽSAKOVO techninėje užduotyje ir/ar techniniame darbo projekte;

8.4.47.5. vykdant Darbus bus laikomasi Statybinių atliekų tvarkymo taisyklėse ir techniniame darbo projekte nustatytų reikalavimų dėl statybinių atliekų tvarkymo.

8.4.48. [Vadovaujantis Lietuvos Respublikos statybos įstatymo 221 straipsniu, užtikrinti, kad visi statybvietėje esantys asmenys būtų identifikuoti: statybos darbus atliekantys darbuotojai, savarankišką veiklą vykdantys asmenys bei kiti statybvietėje esantys asmenys, neatliekantys statybos darbų.]*(taikoma kai UŽSAKOVAS**užsakyme nurodo, kad TIEKĖJAS turi užtikrinti, kad visi statybvietėje esantys asmenys būtų identifikuoti)*

8.4.49. UŽSAKOVUI pareikalavus, mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl Viešųjų pirkimų įstatymo 45 straipsnį 21 dalies 3 nuostatos taikymo, vykdant Darbus nenaudoti medžiagų, įrenginių, kurių kilmės šalis yra iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte.

**9. Šalių atsakomybė**

9.1. UŽSAKOVAS, vėluojantis apmokėti už atliktus Darbus be pateisinamos priežasties, moka 0,05 procento delspinigių už kiekvieną pavėluotą dieną nuo vėluojamos sumokėti sumos.

9.2. UŽSAKOVAS, vėluojantis priimti statybos rangos darbus (pasirašyti Aktus ir grąžinti juos TIEKĖJUI), ar pateikti raštu pretenzijas dėl netinkamo statybos rangos darbų atlikimo), moka 0,05 procento delspinigių už kiekvieną pavėluotą dieną nuo vėluojamų priimti statybos rangos darbų kainos.

9.3. UŽSAKOVAS nevykdantis ar netinkamai vykdantis Pirkimo sutartį, privalo atlyginti dėl tokių jo veiksmų (neveikimo) TIEKĖJO patirtus nuostolius.

9.4. Pirkimo sutartį nutraukus dėl TIEKĖJO esminio Pirkimo sutarties pažeidimo, Pirkimo sutarties įvykdymo užtikrinimas TIEKĖJUI negrąžinamas ir UŽSAKOVUI pareikalavus, UŽSAKOVUI sumokama suma, nurodyta šiame užtikrinime.

9.5. Jei TIEKĖJAS nutraukia visus ar dalį Pirkimo sutartyje numatytų Darbų be pateisinamos priežasties, Pirkimo sutarties įvykdymo užtikrinimas TIEKĖJUI negrąžinamas ir UŽSAKOVUI pareikalavus, UŽSAKOVUI sumokama suma, nurodyta šiame užtikrinime.

9.6. TIEKĖJUI nepradėjus taisyti defektų pagal techninės arba projekto vykdymo priežiūros vykdytojų raštiškus reikalavimus dėl atliktų Darbų kokybės ilgiau negu per 3 (tris) darbo dienas, o esant pagrįstiems TIEKĖJO argumentams per technologiškai būtiną laiką, Pirkimo sutarties įvykdymo užtikrinimas TIEKĖJUI negrąžinamas ir UŽSAKOVUI pareikalavus, UŽSAKOVUI sumokama suma, nurodyta šiame užtikrinime.

9.7. Jeigu TIEKĖJAS, suderintu su UŽSAKOVU laiku nepašalina defektų, UŽSAKOVO nustatytų per garantinį laiką, jis atlygina UŽSAKOVO išlaidas, susijusias su defektų šalinimu.

9.8. TIEKĖJUI 7.1.4, 7.1.5., 7.1.6., 7.4.1. punktuose nustatytais terminais ir sąlygomis nepateikus tinkamo Pirkimo sutarties įvykdymą užtikrinančio dokumento ir/arba Defektų ištaisymo garantiniu laikotarpiu užtikrinančio dokumento, TIEKĖJUI taikoma 0,03 procento delspinigių už kiekvieną pavėluotą dieną nuo Pradinės Pirkimo sutarties vertės.

9.9. TIEKĖJUI Pirkimo sutarties 8.4.1.2 ir 8.4.1.3. punktuose nustatyta tvarka ir terminais nepateikus šiuose punktuose nurodytų dokumentų dėl TIEKĖJO kaltės, TIEKĖJUI taikoma 0,03 procento delspinigių už kiekvieną pavėluotą dieną nuo Pradinės Pirkimo sutarties vertės už kiekvieną atvejį.

9.10. TIEKĖJUI vėluojant atlikti Darbus per Pirkimo sutartyje numatytą Darbų atlikimo terminą pagal Kalendoriniame darbų vykdymo grafike suplanuotus atlikti Darbus ar juos atlikus nekokybiškai, su trūkumais (defektais) ir UŽSAKOVUI raštu pareikalavus ištaisyti nekokybiškai, su trūkumais (defektais) atliktus Darbus, jų neištaisius per Užsakovo ir TIEKĖJO sutartą terminą, dėl TIEKĖJO kaltės, jis privalo mokėti 0,03 procento delspinigių už kiekvieną pradelstą dieną nuo Pradinės Pirkimo sutarties vertės.

9.11. TIEKĖJUI vėluojant atlikti pataisymus Pirkimo sutarties 4.2.6.2 ir 4.2.6.3 punktuose numatyta tvarka ir terminais, jis privalo mokėti 0,03 procento delspinigių už kiekvieną pradelstą dieną nuo techninio darbo projekto parengimo paslaugų kainos be PVM.

9.12. Jei UŽSAKOVAS nustato, kad TIEKĖJAS nesilaiko Pirkimo sutarties 8.4.47 punkte numatytų įsipareigojimų, TIEKĖJAS moka UŽSAKOVUI 3 proc. dydžio baudą nuo Pradinės pirkimo sutarties vertės už kiekvieną atvejį. Jei TIEKĖJAS nesilaiko Pirkimo sutarties 8.4.47 punkte numatytų įsipareigojimų ilgiau kaip 30 (trisdešimt) kalendorinių dienų nuo pažeidimo nustatymo dienos, tai laikoma esminiu Pirkimo sutarties pažeidimu ir UŽSAKOVAS turi teisę be papildomų sąlygų nutraukti Pirkimo sutartį Pirkimo sutarties 11.1 punkte nustatyta tvarka.

9.13. Pirkimo sutarties nutraukimas nepanaikina teisės reikalauti atlyginti nuostolius, atsirandančius dėl įsipareigojimų nevykdymo pagal Pirkimo sutartį.

9.14. UŽSAKOVAS, siekdamas apginti savo teisėtus interesus, gali išskaičiuoti netesybas ir kitus dėl TIEKĖJO kaltės patirtus nuostolius iš TIEKĖJUI mokėtinų sumų, prieš tai raštu informavęs TIEKĖJĄ.

**10. Pirkimo sutarties pakeitimai ir pataisymai**

## 10.1. Pirkimo sutartis jos galiojimo laikotarpiu, neatliekant naujos pirkimo procedūros, gali būti keičiama joje nustatytomis sąlygomis ir tvarka:

## 10.1.1. Darbų atlikimo terminai gali būti keičiami vadovaujantis Pirkimo sutarties 4 skyriuje nustatytomis sąlygomis ir tvarka bei 10.1.4 punktu;

## 10.1.2. Pirkimo sutarties kaina ir Pradinės Pirkimo sutarties vertė gali būti keičiama Pirkimo sutarties 3 skyriuje nustatytomis sąlygomis ir tvarka bei 10.1.4 punktu;

## 10.1.3. kitais Pirkimo sutartyje numatytais atvejais ir tvarka;

## 10.1.4. Viešųjų pirkimų įstatyme nustatytais pagrindais, sąlygomis ir tvarka, jeigu Pirkimo sutarties sąlygų keitimas nenumatytas Pirkimo sutartyje;

## 10.1.5. Visi Pirkimo sutarties pakeitimai bei juos sąlygojusios aplinkybės įforminami atskiru rašytiniu Šalių sutarimu. Jeigu objektas dalyvauja Lietuvos Respublikos Vyriausybės patvirtintoje daugiabučių namų atnaujinimo (modernizavimo) programoje, visi Pirkimo sutarties pakeitimai prieš juos pasirašant derinami su Valstybės paramą administruojančia institucija.

**11. Pirkimo sutarties nutraukimas prieš terminą**

11.1. UŽSAKOVAS ir TIEKĖJAS turi teisę, įspėjęs kitą Šalį prieš 10 (dešimt) dienų, vienašališkai (be teismo) nutraukti Pirkimo sutartį dėl esminio jos pažeidimo bei kitais šios Pirkimo sutarties 11.2 – 11.4 punktuose numatytais atvejais. Nutraukus Pirkimo sutartį dėl esminio šios sutarties pažeidimo, UŽSAKOVAS, vadovaudamasis viešuosius pirkimus reglamentuojančių teisės aktų nustatyta tvarka, įtraukia TIEKĖJĄ į Nepatikimų tiekėjų sąrašą. Esminiais pažeidimais iš TIEKĖJO pusės bus laikomi pažeidimai:

11.1.1. kai ilgiau kaip 1 mėn. iš eilės nevykdomi Darbai pagal Kalendorinį darbų vykdymo grafiką (priedas Nr. 5) dėl TIEKĖJO kaltės, išskyrus galutinį Darbų atlikimo terminą;

11.1.2. kai kompetentingų institucijų sprendimu nustatyta, kad šiurkščiai pažeidžiama darbo sauga ar statybos techniniai reglamentai, sukeliant grėsmę statybos proceso dalyviams, trečiųjų asmenų saugumui ar gamtai;

11.1.3. TIEKĖJUI vėluojant atlikti Darbus per Pirkimo sutartyje numatytą Darbų atlikimo terminą dėl TIEKĖJO kaltės ir per 2 mėn. nuo Pirkimo sutartyje numatyto termino pabaigos TIEKĖJUI neužbaigus Darbų;

11.1.4. Pirkimo sutarties 9.12, 15.4, 15.7, 16.2 ir 16.5 punktuose nustatytais atvejais;

11.1.5. TIEKĖJAS negali pateikti naujo Pirkimo sutarties įvykdymo užtikrinimo, kaip reikalaujama Pirkimo sutarties 7.1.4, 7.1.5 ir 7.1.6 punktuose.

11.2. UŽSAKOVAS turi teisę vienašališkai nutraukti Pirkimo sutartį ir (ar) sutartį, kuria keičiama Pirkimo sutartis, jeigu:

11.2.1. TIEKĖJUI iškeliama bankroto byla;

11.2.2. po raštiško UŽSAKOVO įspėjimo TIEKĖJAS daugiau nei mėnesį nevykdo statybos rangos darbų kokybės užtikrinimo reikalavimų ar kitų Pirkimo sutarties sąlygų arba po raštiško UŽSAKOVO įspėjimo jas dar kartą pažeidžia;

11.2.3. Pirkimo sutartis buvo pakeista, pažeidžiant Viešųjų pirkimų įstatymo nuostatas, reglamentuojančias sutarties pakeitimo sąlygas ir tvarką;

11.2.4. kitais Pirkimo sutartyje ir Viešųjų pirkimų įstatyme numatytais atvejais ir pagrindais.

11.3. TIEKĖJAS turi teisę vienašališkai nutraukti Pirkimo sutartį ir pareikalauti atlyginti nuostolius, jeigu:

11.3.1. UŽSAKOVAS be pateisinamų priežasčių vėluoja apmokėti ilgiau kaip 20 (dvidešimt) kalendorinių dienų nuo Pirkimo sutartyje 5.12, 5.13 ir 5.14 punktuose nurodytų terminų;

11.3.2. UŽSAKOVAS be pateisinamų priežasčių neatlieka nuo jo priklausančių veiksmų, dėl ko negalima tęsti Darbų daugiau kaip 30 (trisdešimt) kalendorinių dienų iš eilės.

11.4. Jeigu Darbai sustabdomi ilgiau nei 90 (devyniasdešimt) dienų, kiekviena Pirkimo sutarties šalis gali vienašališkai nutraukti Pirkimo sutartį, pranešdama apie tai kitai šaliai raštu Pirkimo sutartyje nustatyta tvarka.

11.5. UŽSAKOVUI arba TIEKĖJUI vienašališkai nutraukus Pirkimo sutartį TIEKĖJAS privalo perduoti iki Pirkimo sutarties nutraukimo datos atliktus Darbus, Šalims pasirašant Aktą ir Darbų perdavimo UŽSAKOVUI aktą. UŽSAKOVAS privalo apmokėti tik už tinkamai atliktus Darbus, iš mokėtinų sumų išskaičiuojant netesybas ir nuostolius, jeigu Pirkimo sutartis nutraukiama dėl TIEKĖJO kaltės.

11.6. Pirkimo sutartis gali būti nutraukta rašytiniu abipusiu Šalių susitarimu (išskyrus, esant esminiam Pirkimo sutarties pažeidimui).

**12. Nenugalimos jėgos aplinkybės**

12.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie aplinkybes bei jų poveikį įsipareigojimų vykdymui.

12.2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (1996 m. liepos 15 d. Lietuvos Respublikos Vyriausybės nutarimas Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“).

12.3. Jei kuri nors Pirkimo sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 (tris) darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei UŽSAKOVAS raštu nenurodo kitaip, TIEKĖJAS toliau vykdo savo įsipareigojimus pagal Pirkimo sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.

12.4. TIEKĖJAS patvirtina, kad jis nežino apie nenugalimos jėgos aplinkybes (force majeure), kurių Pirkimo sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Pirkimo sutartyje nustatytų įsipareigojimų.

12.5. Jeigu Pirkimo sutarties Šalis, kurią paveikė nenugalimos jėgos aplinkybės (force majeure), ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Pirkimo sutartis būtų tinkamai įvykdyta, Pirkimo sutarties Šalies nesugebėjimas įvykdyti Pirkimo sutartyje numatytų įsipareigojimų nebus traktuojamas kaip Pirkimo sutarties pažeidimas ar Pirkimo sutarties įsipareigojimų nevykdymas. Pagrindas atleisti Pirkimo sutarties Šalį nuo atsakomybės atsiranda nuo nenugalimos jėgos aplinkybių (force majeure) atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos aplinkybes (force majeure), įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.

12.6. Jei nenugalimos jėgos (force majeure) aplinkybės trunka ilgiau kaip 180 (vienas šimtas aštuoniasdešimt) kalendorinių dienų, tuomet, nepaisant Pirkimo sutarties įvykdymo termino pratęsimo, kuris dėl minėtųjų aplinkybių gali būti TIEKĖJUI suteiktas, bet kuri Pirkimo sutarties Šalis turi teisę nutraukti Pirkimo sutartį įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 (trisdešimt) kalendorinių dienų laikotarpiui nenugalimos jėgos (force majeure) aplinkybės vis dar yra, Pirkimo sutartis nutraukiama ir pagal Pirkimo sutarties sąlygas Šalys atleidžiamos nuo tolesnio Pirkimo sutarties vykdymo.

**13. Ginčų sprendimas**

13.1. Visus ginčus, klausimus ar nesutarimus dėl Pirkimo sutarties sąlygų, kurie gali atsirasti vykdant Pirkimo sutartį taip pat dėl to, kas neaptarta Pirkimo sutartyje, Šalys susitaria spręsti ir Pirkimo sutartį aiškinti vadovaudamosi Lietuvos Respublikos civiliniu kodeksu bei Lietuvos Respublikos viešuosius pirkimus reglamentuojančiais teisės aktais.

13.2. Šalys susitaria, kad kiekvienas ginčas, nesutarimas ar reikalavimas, kylantis iš Pirkimo sutarties ar su ja susijęs, turi būti sprendžiamas derybų būdu. Jeigu anksčiau nurodyti ginčai, nesutarimai ar reikalavimai negali būti išspręsti derybų keliu per 20 (dvidešimt) kalendorinių dienų, tai Šalys susitaria spręsti juos Lietuvos Respublikos įstatymų nustatyta tvarka Lietuvos Respublikos teismuose.

**14. Pirkimo sutarties galiojimo sąlygos**

14.1. Pirkimo sutartis įsigalioja nuo šalių Pirkimo sutarties pasirašymo dienos ir kai TIEKĖJAS pateikia UŽSAKOVUI reikalaujamą Pirkimo sutarties įvykdymo užtikrinimą. TIEKĖJUI per 10 (dešimt) darbo dienų nepateikus reikalaujamo Pirkimo sutarties įvykdymo užtikrinimo, laikoma, kad TIEKĖJAS atsisakė sudaryti Pirkimo sutartį.

14.2. Pirkimo sutartis galioja iki visiško Pirkimo sutarties šalių įsipareigojimų įvykdymo ar Pirkimo sutarties nutraukimo.

14.3. Jeigu kurios nors Pirkimo sutarties sąlygos paskelbiamos negaliojančiomis, kitos Pirkimo sutarties sąlygos lieka ir toliau galioti, jeigu jų negaliojimas nedaro kitos Pirkimo sutarties dalies tolesnį vykdymą neįmanomą.

**15. Subtiekėjų pasitelkimas ir keitimas**

15.1. Pirkimo sutarties vykdymui tiekėjas pasitelkia šiuos savo pasiūlyme nurodytus:

1 lentelė

|  |
| --- |
| **Subtiekėjus, kurių kvalifikacija remiasi tiekėjas ir kurių kvalifikacija patikrinta Paraiškos tikrinimo metu**  |
| **Įmonės pavadinimas** | **Įmonės kodas** | **Kvalifikacijos reikalavimo eilės Nr.\*** |
| [....] | [....] | [....] |
| [....] | [....] | [....] |
| [....] | [....] | [....] |
| [....] | [....] | [....] |

\* Kvalifikacijos reikalavimai CPO LT pirkimo Nr. 580201 dokumentų A dalyje „Nurodymai dalyviams“ 2 priede. Nuoroda į dokumentus:

[CVP IS (eviesiejipirkimai.lt)](https://pirkimai.eviesiejipirkimai.lt/app/rfq/publicpurchase_docs.asp?PID=614296&LID=726372&AllowPrint=1)

2 lentelė

|  |
| --- |
| **Kitus iki Pirkimo sutarties sudarymo TIEKĖJUI žinomus subtiekėjus** |
| Įmonės pavadinimas | Įmonės kodas |
| [....] | [....] |
| [....] | [....] |
| [....] | [....] |
| [....] | [....] |

15.2. TIEKĖJAS atsako už visus pagal Pirkimo sutartį prisiimtus įsipareigojimus, nepaisant to, ar jiems vykdyti bus pasitelkiami subtiekėjai.

15.3. Sudarius Pirkimo sutartį, tačiau ne vėliau negu Pirkimo sutartis pradedama vykdyti, TIEKĖJAS įsipareigoja UŽSAKOVUI pranešti tuo metu žinomų subtiekėjų pavadinimus, kontaktinius duomenis ir jų atstovus. UŽSAKOVAS taip pat reikalauja, kad TIEKĖJAS informuotų apie minėtos informacijos pasikeitimus visu Pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.

15.4. TIEKĖJAS neturi teisės keisti Pirkimo sutarties 15.1 punkto 1 lentelėje nurodytų subtiekėjų, kuriais TIEKĖJAS rėmėsi kvalifikacijai atitikti, be UŽSAKOVO raštiško sutikimo. TIEKĖJAS, pakeitęs šiuos subtiekėjus be UŽSAKOVO raštiško sutikimo, privalo sumokėti UŽSAKOVUI 500 Eur baudą. Pakartotinis šio Pirkimo sutarties punkto nesilaikymas bus laikomas esminiu Pirkimo sutarties pažeidimu.

15.5. Pirkimo sutarties vykdymo metu TIEKĖJAS gali keisti Pirkimo sutartyje nurodytus ir/ar pasitelkti naujus subtiekėjus. Keičiantysis subtiekėjas, kuriuo tiekėjas rėmėsi kvalifikacijai atitikti, turi neturėti pašalinimo pagrindų bei atitikti Pirkimo sutarties 15.1 punkto 1 lentelėje nurodytus kvalifikacijos reikalavimus. Apie keičiamus ir/ar naujai pasitelkiamus subtiekėjus, kuriais TIEKĖJAS rėmėsi kvalifikacijai atitikti, TIEKĖJAS turi informuoti Užsakovą raštu nurodant subtiekėjo keitimo priežastis ir pateikiant kvalifikaciją (jei informacija apie kvalifikaciją nėra prieinama viešai) bei pašalinimo pagrindų nebuvimą patvirtinančius dokumentus ir gauti UŽSAKOVO rašytinį sutikimą. UŽSAKOVAS taip pat reikalauja, kad TIEKĖJAS informuotų apie visų subtiekėjų (kuriais jis nesirėmė kvalifikacijai atitikti) pakeitimus Pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. Nustačius viešuosius pirkimus reglamentuojančiuose teisės aktuose numatytus Tiekėjo pasitelkto ar planuojamo pasitelkti subtiekėjo, kuriuo remiamasi kvalifikacijai atitikti, pašalinimo pagrindus, UŽSAKOVAS reikalauja Tiekėjo per protingą terminą tokį subtiekėją pakeisti kitu.

15.6. Jei UŽSAKOVAS turi pagrįstų įtarimų, kad subtiekėjas nekompetentingas vykdyti nustatytas pareigas, jis gali reikalauti, kad Tiekėjas surastų kitą subtiekėją, kuris neturėtų pašalinimo pagrindų ir turėtų kvalifikaciją, atitinkančią Pirkimo sutarties Pirkimo sutarties 15.1 punkto 1 lentelėje nustatytus kvalifikacijos reikalavimus (jei TIEKĖJAS rėmėsi subtiekėju kvalifikacijos reikalavimų atitikimui). UŽSAKOVAS raštišku prašymu kreipiasi į TIEKĖJĄ dėl šio subtiekėjo pakeitimo, nurodydamas motyvus. TIEKĖJAS, gavęs UŽSAKOVO prašymą dėl TIEKĖJO subtiekėjo pakeitimo, turi pareigą per protingą terminą, bet ne ilgesnį kaip 14 (keturiolika) dienų, pasiūlyti kitą subtiekėją Pirkimo sutarties vykdymui bei gauti UŽSAKOVO sutikimą jo paskyrimui. UŽSAKOVUI sutikus su subtiekėjo pakeitimu, UŽSAKOVAS kartu su TIEKĖJU raštu sudaro susitarimą dėl subtiekėjo pakeitimo, kurį pasirašo abi Pirkimo sutarties šalys. Šis susitarimas yra neatskiriama Pirkimo sutarties dalis.

15.7. Jei TIEKĖJAS ne dėl UŽSAKOVO kaltės per vieną mėnesį nuo tos dienos, kai paaiškėja, kad subtiekėjas nekompetentingas vykdyti nustatytas pareigas, į jo vietą nepaskiria kito subtiekėjo su ne žemesne kvalifikacija, tai bus laikoma esminiu Pirkimo sutarties pažeidimu, ir UŽSAKOVAS turi teisę vienašališkai nutraukti Pirkimo sutartį ir taikyti kitas Pirkimo sutartyje numatytas savo teisių gynimo priemones.

15.8. Subtiekėjams pageidaujant, UŽSAKOVAS su jais atsiskaitys tiesiogiai Pirkimo sutarties 5.15. punkte nustatyta tvarka.

**16. Pirkimo sutarties vykdymui paskirtų darbuotojų (specialistų) pasitelkimas ir keitimas**

16.1. Pirkimo sutartį vykdys TIEKĖJO pasiūlyme nurodyti:

|  |
| --- |
| **Darbuotojai** (**specialistai), kurių kvalifikacija remiasi tiekėjas ir kurių kvalifikacija patikrinta Paraiškos tikrinimo metu** |
| Specialisto vardas ir pavardė\*\* | Atestato numeris | Kvalifikacijos reikalavimo eilės Nr.\* |
| [....] | [....] | [....] |
| [....] | [....] | [....] |
| [....] | [....] | [....] |
| [....] | [....] | [....] |
| [....] | [....] | [....] |

\* Kvalifikacijos reikalavimai CPO LT pirkimo Nr. 580201 dokumentų A dalyje „Nurodymai dalyviams“. Nuoroda į dokumentus:

[CVP IS (eviesiejipirkimai.lt)](https://pirkimai.eviesiejipirkimai.lt/app/rfq/publicpurchase_docs.asp?PID=614296&LID=726372&AllowPrint=1)

\*\*jei tuos pačius kvalifikacijos reikalavimus atitinka keli specialistai, TIEKĖJAS turi raštu informuoti UŽSAKOVĄ, kurie specialistai dalyvaus Pirkimo sutarties vykdyme.

16.2. TIEKĖJAS neturi teisės keisti savo Pasiūlyme nurodytų darbuotojų (specialistų) be UŽSAKOVO raštiško sutikimo. TIEKĖJAS, pakeitęs šiuos darbuotojus (specialistus) be UŽSAKOVO raštiško sutikimo, privalo sumokėti Užsakovui 500 Eur baudą. Pakartotinis šio Pirkimo sutarties punkto nesilaikymas bus laikomas esminiu Sutarties pažeidimu.

16.3. Apie tai, kad UŽSAKOVO patvirtintas darbuotojas (specialistas) (dėl ligos, darbo santykių pasibaigimo ar pan.) negali vykdyti Pirkimo sutarties, TIEKĖJAS UŽSAKOVĄ raštu privalo informuoti ne vėliau kaip kitą darbo dieną po to, kai tai sužino. Naujai pasitelkiamas ar keičiamas specialistas turi turėti ne žemesnę nei Pirkimo sutarties 16.1 punkte atitinkamam specialistui nustatytą kvalifikaciją. Apie siūlomą kandidatą į keičiamo darbuotojo (specialisto) vietą Tiekėjas UŽSAKOVĄ informuoja raštu, kartu pateikdamas reikiamus kandidato kvalifikaciją pagrindžiančius dokumentus. UŽSAKOVAS sutikimą Tiekėjui paskirti naują darbuotoją (specialistą) patvirtina raštu.

16.4. UŽSAKOVAS turi teisę inicijuoti darbuotojo (specialisto), kuris netinkamai atlieka Pirkimo sutartyje numatytas pareigas, pakeitimą, nurodydamas tokio prašymo motyvus. TIEKĖJAS, gavęs šiame Pirkimo sutarties punkte nurodytą UŽSAKOVO prašymą dėl paskirto darbuotojo (specialisto) pakeitimo, turi pareigą per protingą terminą, bet ne ilgesnį kaip 14 (keturiolika) kalendorinių dienų, paskirti kitą darbuotoją (specialistą) ar užtikrinti, kad subtiekėjas paskirtų kitą darbuotoją (specialistą) Pirkimo sutarties vykdymui, kuris atitiktų Pirkimo sutarties Pirkimo sutarties 16.1 punkte nurodytus kvalifikacinius reikalavimus. Prieš paskiriant naują darbuotoją (specialistą), TIEKĖJAS turi informuoti Užsakovą apie jį bei UŽSAKOVUI pateikti jo kvalifikaciją patvirtinančius dokumentus. UŽSAKOVAS sutikimą TIEKĖJUI paskirti naują darbuotoją (specialistą) patvirtina raštu.

16.5. Jei TIEKĖJAS ne dėl UŽSAKOVO kaltės per vieną mėnesį nuo tos dienos, kai paaiškėja, kad darbuotojas (specialistas) negali vykdyti Pirkimo sutarties, į jo vietą nepaskiria kito asmens su tokia pat kvalifikacija, tai bus laikoma esminiu Pirkimo sutarties pažeidimu, ir UŽSAKOVAS turi teisę vienašališkai nutraukti Pirkimo sutartį ir taikyti kitas Pirkimo sutartyje numatytas savo teisių gynimo priemones.

**17. Baigiamosios nuostatos**

17.1. Pirkimo sutartis yra vieša. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Pirkimo sutartį, išskyrus atvejus, kai ši informacija yra vieša arba turi būti atskleista įstatymų numatytais atvejais.

17.2. Šalys viena kitai patvirtinta, kad vykdydamos Pirkimo sutartį ir jos pagrindu prisiimtus įsipareigojimus, laikosi visų Europos Sąjungos ir Lietuvos Respublikos teisės aktų reikalavimų dėl asmens duomenų apsaugos.

17.3. Visi su Pirkimo sutartimi susiję pranešimai, prašymai, kiti dokumentai ar susirašinėjimas yra siunčiami elektroniniu paštu, kiekvienam iš jų Pirkimo sutartyje nurodytu atitinkamu el. pašto adresu. Siųstas pranešimas laikomas gautu jo gavimo dieną. Laikoma, kad siuntimo ir gavimo diena sutampa, kai pranešimas yra siunčiamas elektroniniu paštu. Dokumentai, kurie negali būti pateikiami elektroniniu paštu (popieriniai dokumentų egz.) įteikiami pasirašytinai, jų originalus visais atvejais įteikiant kitai Šaliai asmeniškai ar siunčiant registruotu ar kurjeriniu paštu. Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 3 (tris) darbo dienas nuo minėto pasikeitimo dienos, raštu informuoja kitą Šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai/pranešimai yra laikomi gautais.

17.4. Kiekviena Šalis padengs savo išlaidas, susijusias su Pirkimo sutarties sudarymu, Pirkimo sutarties pasirašymu, ir vykdymu, išskyrus atvejus, aiškiai nurodytus Pirkimo sutartyje.

17.5. Bet kokius mokesčius, kuriais gali būti apmokestinamos sumos, kurias gauna TIEKĖJAS arba UŽSAKOVAS Pirkimo sutarties pagrindu, privalės sumokėti atitinkamai pats TIEKĖJAS arba UŽSAKOVAS.

## 17.6. Pirkimo sutartis sudaryta lietuvių kalba, 2 (dviem) vienodą juridinę galią turinčiais egzemplioriais, po vieną kiekvienai iš Šalių arba Pirkimo sutartis pasirašyta naudojantis saugiu elektroniniu parašu.

17.7. TIEKĖJO apskaita privalo būti vedama taip, kad būtų galima įvertinti pateiktų apmokėjimui pagal Pirkimo sutartį sąskaitų faktūrų teisingumą. Visi sąnaudas ir pajamas pagal Pirkimo sutartį patvirtinantys dokumentai turi būti saugomi 10 (dešimt) metų nuo galutinio mokėjimo pagal Pirkimo sutartį.

**18. Pirkimo sutarties dokumentai**

18.1. Prie Pirkimo sutarties pridedami šie priedai, kurie yra neatskiriama Pirkimo sutarties dalis. Nustatomas toks dokumentų (jų dalių) pirmumas, t. y. kiekvienas paskesnės eilės dokumentas turi žemesnę teisinę galią nei prieš jį nurodytas dokumentas:

18.1.1. Priedas Nr. 1 – Pirkimo dokumentų B dalis „Daugiabučių namų atnaujinimo (modernizavimo) rangos darbų su projektavimo paslaugomis techninė specifikacija“.

18.1.2. Priedas Nr. 2 – Užsakymo sąlygos ir TIEKĖJO pasiūlymas pirkimui (forma pridedama Pirkimo sutarties projekte).

18.1.3. Priedas Nr. 3 – UŽSAKOVO pateikta projektavimo (techninė) užduotis.

18.1.4. Priedas Nr. 4 – Techninis darbo projektas su statybą leidžiančiu dokumentu ir investicijų planu, kuris yra techninio darbo projekto dalis.

18.1.5. Priedas Nr. 5 – Kalendorinis darbų vykdymo grafikas (forma pridedama Pirkimo sutarties projekte).

18.1.6. Priedas Nr. 6 – Pirkimo sutarties įvykdymo užtikrinimo dokumentai.

18.1.7. Priedas Nr. 7 – Draudimo polisai.

18.1.8. Priedas Nr. 8 – Atliktų statybos rangos darbų akto forma (forma pridedama Pirkimo sutarties projekte).

18.1.9. Priedas Nr. 9 – Bendros pasiūlymo kainos išskaidymo pagal priemones forma (forma pridedama Pirkimo sutarties projekte).

**19. Pirkimo sutarties šalių rekvizitai ir parašai**

|  |  |  |
| --- | --- | --- |
| UŽSAKOVAS |  | TIEKĖJAS |
| Pavadinimas, adresas,kodas ir PVM mokėtojo kodas][A/S sąskaitos Nr.][Banko pavadinimas][Tel.][Faks.][El. paštas] |  | [Pavadinimas, adresas,kodas ir PVM mokėtojo kodas][A/S sąskaitos Nr.][Banko pavadinimas][Tel.][Faks.][El. paštas] |
| [Atsakingas asmuo/asmenys:][Vardas, pavardė, pareigos][Tel.] Už Pirkimo sutarties/jos pakeitimų paskelbimą atsakingas asmuo:[Vardas, pavardė, pareigos] |  | [Atsakingas asmuo/asmenys:][Vardas, pavardė, pareigos][Tel.] |
| Atstovaujantis asmuo |  | Atstovaujantis asmuo |
| Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_ |  | Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |  |
| Data:\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Data:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

*(kai sutartis pasirašoma fiziniu parašu, atstovaujančio asmens rekvizitus ir Pirkimo sutarties pasirašymo datą nurodyti privaloma)*

**Pirkimo sutarties [CPO LT pirkimo numeris] priedas Nr. 2**

**UŽSAKYTŲ DARBŲ SĄRAŠAS IR TIEKĖJO PASIŪLYMAS PIRKIMUI**

[pasiūlymo pateikimo data ir laikas]

|  |
| --- |
| **Užsakymo sąlygos** |
| Užsakovas: | [...] |
| Ar objektas, kuriame ketinama vykdyti Darbus, dalyvauja LR vyriausybės patvirtintoje daugiabučių namų atnaujinimo (modernizavimo) programoje? | [...] |
| Pasiūlymų vertinimo kriterijus: | [...] |
| Pasiūlymo pateikimo terminas: | [...] |
| Ar prisijungimo ir specialiąsias projektavimo sąlygas, užsakovui įgaliojus, privalo gauti tiekėjas (užsakovo vardu, pastarajam atlikus visus veiksmus, kuriuos gali atlikti tik užsakovas)? | [...] |
| Kuris subjektas (užsakovas ar tiekėjas) apmoka už prisijungimo ir specialiųjų sąlygų išdavimą? | [...] |
| Ar statybą leidžiantį dokumentą, užsakovui įgaliojus, privalo gauti tiekėjas (užsakovo vardu, pastarajam atlikus visus veiksmus, kuriuos gali atlikti tik užsakovas)? | [...] |
| Kuris subjektas (užsakovas ar tiekėjas) apmoka už statybą leidžiančio dokumento išdavimą? | [...] |
| Kuris subjektas (užsakovas ar tiekėjas) saugos parengtos dokumentacijos (techninio darbo projekto) originalą? | [...] |
| Kuris subjektas (užsakovas ar tiekėjas) turi užtikrinti, kad visi statybvietėje esantys asmenys būtų identifikuoti: statybos darbus atliekantys darbuotojai, savarankišką veiklą vykdantys asmenys bei kiti statybvietėje esantys asmenys, neatliekantys statybos darbų: | [...] |
| Rangovas privalo pildyti statybos vykdymo dokumentaciją naudojantis elektroniniu statybos darbų žurnalu. | Taip |
| Užsakovo pageidaujamas sutarties įvykdymo užtikrinimas: | [...] |
| Pirkimo sutarties įvykdymo užtikrinimo dydis (proc.) | [...] |
| Ar bus taikomas avansinis mokėjimas (Užsakovas patvirtina, kad prieš skelbiant pirkimą CPO LT Elektroniniame kataloge, jis įsitikino, kad avansui sumokėti bus suteiktas lengvatinis kreditas arba jis turi kitų lėšų)?: | [...] |
| Konfidenciali informacija: | [...] |
| Patvirtiname, kad Europos bendrajame viešųjų pirkimų dokumente (EBVPD) nurodyta informacija, kuri pateikta CPO LT, teikiant paraišką DPS, yra nepasikeitusi. | [...] |

|  |
| --- |
| **Objekto duomenys** |
| Pastato paskirtis: | [...] |
| Statybos objekto adresas: | [...] |
| Pastato kadastro bylos Nr.: | [...] |
| Investicijų plano IP numeris.: | [...] |
| Ar reikalinga parengti kadastrinę bylą? | [...] |
| Ar užsakovas suteiks tiekėjui prisijungimus elektros energijai? | [...] |
| Ar užsakovas suteiks tiekėjui prisijungimus vandeniui? | [...] |
| Ar užsakovas suteiks tiekėjui prisijungimus nuotekoms? | [...] |
| Ar tiekėjas turi įrengti informacinį stendą?  | [...] |

|  |  |
| --- | --- |
| Darbų (techninio darbo projekto parengimo, projekto vykdymo priežiūros, statybos rangos darbų) atlikimo terminas (mėn.): | [...] |
| Papildomas garantinio laikotarpio įsipareigojimų įvykdymo užtikrinimo terminas (GT): | [...] |
| Papildomo garantinio laikotarpio įsipareigojimų įvykdymo užtikrinimo vertė (GV): | [...] |

|  |  |  |  |  |
| --- | --- | --- | --- | --- |
| **[Objekto pavadinimas]** | Užsakovo nurodyta maksimali kaina (Eur su PVM) | Tiekėjo pasiūlymo kaina (Eur be PVM) | 21% PVM | Tiekėjo pasiūlymo kaina (Eur su PVM) |
| A+B - techninio darbo projekto (įskaitant projekto vykdymo priežiūrą) parengimo maksimali kaina Eur su visais mokesčiais: | [...] | [...] | [...] | [...] |
| A –techninio darbo projekto parengimas |  | [...] | [...] | [...] |
| B - projekto vykdymo priežiūra |  | [...] | [...] | [...] |
| D (d1+d2) - rangos darbų maksimali kaina Eur su visais mokesčiais: | [...] | [...] | [...] | [...] |
| d1- Statybos darbų, tenkančių energijos efektyvumą didinančioms priemonėmis (programos lėšos, finansuojamos APVA) maksimali kaina Eur su visais mokesčiais: | [...] |  |  |  |
| d1.1- Statybos darbų, tenkančių energinį efektyvumą didinančių priemonių individualioms investicijoms, maksimali kaina Eur su visais mokesčiais:  | [...] |  |  |  |
| d2- Kitų atnaujinimo priemonių maksimali kaina Eur su visais mokesčiais: | [...] |  |  |  |
| (A+B+D)- kaina Eur su visais mokesčiais: | [...] | [...] | [...] | [...] |

**\_\_\_\_\_\_\_\_\_\_\_\_\_\_\_\_\_\_\_\_\_\_\_**